sagorsarker/bangla-wikipedia huggingface dataset:
দরা পাখুই

দরা পাখুই (বৈজ্ঞানিক নাম: "Burara amara(Moore)") এক প্রজাতির মাঝারী আকারের সবুজ চকচকে বর্নের প্রজাপতি। এরা ‘হেসপেরায়িডি’ গোত্রের এবং ‘কোয়লিয়াডিনি’ উপগোত্রের সদস্য।ভারতএ এই প্রজাতির অধীনে কোন উপ-প্রজাতি তালিকাভুক্ত নেই।
প্রসারিত অবস্থায় দরা পাখুই এর ডানার আকার ৪০-৪৮ মিলিমিটার দৈর্ঘ্যের হয়।
এই প্রজাতি ভারত এর পশ্চিমবঙ্গ, সিকিম থেকে অরুণাচল প্রদেশ, নেপাল, ভুটান এবং মায়ানমার এর বিভিন্ন অঞ্চলে দেখা যায়।
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
স্ত্রী এবং পুরুষ প্রকার প্রায় অনুরূপদর্শন। ডানার উপরিতল বাদামী এবং চকচকে সবজে আভাযুক্ত (greenish gloss)। পুরুষ প্রকারে সামনের ডানার উপরিতলে অবস্থিত কোস্টাল দাগটি (streak) কমলা হলুদ এবং স্ত্রী প্রকারে উক্ত দাগটি ইষদ অস্পষ্ট। উভয় ডানায় সিলিয়া অথবা প্বার্শরোয়া সাদাটে বাদামী বর্নের।
সামনের ডানার নিম্নতল বাদামী থেকে সাদাটে বাদামী তবে কোস্টার গোড়ার দিকের বর্ন নীলচে কালো। ডানা জুড়ে ধূসর নীলচে ডোরাকাটে (stripes)। পিছনের ডানার নিম্নতল নীলচে কালো এবং সামনের ডানার ওনুরূপ ধূসর নীলচে ডোরা যুক্ত। উভয় ডানার নিম্নতলের শিরাগুলি সাদাটে বাদামী।
মাথা, বক্ষদেশ (thorax), পা এবং অ্যানাল অংশ হলুদ এবং উদর (abdomen) কালচে বাদামী এবং ধূসর ডোরাযুক্ত।
অন্যান্য Awl প্রজাতির মত দরা পাখুই দ্রুতগামী এবং তীরের বেগে ঘুরপাক খেয়ে ওড়ে (darting flight)। এরা ফুলের মধু পান করতে ভালবাসে এবং পাথর অথবা মাটির ভিজে ছোপে এবং দেয়ালে বসে মাড-পাডল করে। উচ্চ বৃষ্টিপাত যুক্ত পার্বত্য অঞ্চলের ঘন জঙ্গলে এরা বসবাস করে। অন্যান্য Awl দের মত এয় প্রজাতিও সাধারনত ভোরবেলা, সকালের একদম প্রথম ভাগে এবং গোধূলি বেলায় (dusk) সক্রিয় থাকে। দিবাভাগের বাকী রৌদ্রজ্জ্বল সময়ে কখনো কখনো ঘন ছায়াচ্ছন্ন অংশে এদের বিচরন লক্ষ্য করা যায়। এরা ডানা বন্ধ অবস্থায় গাছের পাতার নিচে বিশ্রাম নেয়।
কুর্দিস্তান বিগ্রেড

কুর্দিস্তান ব্রিগেড বা আল কায়েদা কুর্দি ব্রিগেড হল আল-কায়েদার সাথে সংযুক্ত একটি ইসলামি জিহাদি সংগঠন। প্রাথমিকভাবে এটি উত্তর ইরান-ইরাক সীমান্তে সক্রিয়। গোষ্ঠীটি ২০০৭ সালে প্রতিষ্ঠিত হয় এবং এটি আল-কায়েদার কুর্দি শাখা হিসেবে পরিচিত। কুর্দি বিগ্রেড উত্তর ইরাকের কুর্দিস্তান আঞ্চলিক সরকারের উপর বেশ কয়েকটি হামলা চালিয়েছে। ২০১২ সালের জানুয়ারিতে মার্কিন পররাষ্ট্র দফতর এই গ্রুপটিকে জঙ্গি সংগঠন হিসেবে শ্রেণীবদ্ধ করে।
কুর্দিস্তান ব্রিগেড 2001 সালে হামরিন পর্বতমালায় আল-কায়েদার একটি আনুষ্ঠানিক দল হিসাবে প্রতিষ্ঠিত হয়েছিল। এটি প্রতিষ্ঠা করেছিল সাবেক আনসার আল-ইসলাম জঙ্গিরা। যাইহোক, আল-কায়েদা 2007 সালের মার্চ মাসে "ব্যাক টু দ্য মাউন্টেনস" নামে একটি ভিডিওর মাধ্যমে কুর্দিস্তান ব্রিগেড গঠনের ঘোষণা দেওয়া হয়েছিল। 2007 থেকে 2010 সাল পর্যন্ত, তারা কুর্দিস্তান আঞ্চলিক সরকারের বিরুদ্ধে বিদ্রোহ চালায় এবং কর্তৃপক্ষের বিরুদ্ধে অনেক আক্রমণ করে। ইরানের কুর্দিস্তানেও তারা সক্রিয় ছিল। এপ্রিল 2014 সালে, কুর্দিস্তান ব্রিগেড একটি বিবৃতি প্রকাশ করে যেখানে তারা ইসলামিক স্টেটের সমালোচনা করেছিল এবং কুর্দিদের এতে যোগ না দেওয়ার জন্য আহ্বান জানায়।
অতীতে গোষ্ঠীটি বেশ কয়েকটি আক্রমণ পরিচালনা করেছে। এর মধ্যে সবচেয়ে বড়টি ছিল ২০০৭ সালের মে মাসে আর্বিলে কুর্দিস্তান আঞ্চলিক সরকারের স্বরাষ্ট্রমন্ত্রণালয়ের বিরুদ্ধে সংগঠিত একটি হামলা। এতে বেশ কয়েকজন আহত ও নিহত হয়। গোষ্ঠীটি ২০০৭ সালের জুলাই মাসে পেঞ্জওয়ানে ৭ জন সীমান্তরক্ষী ও পিইউকের একজন নিরাপত্তা কর্মকর্তাকে হত্যা করে। ২০১০ সালের সেপ্টেম্বরে ইরানের সুলায়মানিয়াতে একটি ব্যর্থ আত্মঘাতী হামলায় দুই পুলিশ কর্মকর্তা আহত হন। 
গ্রুপটি সম্পর্কে তেমন তথ্য জানা যায় না। এটি মূলত আল কায়েদার কেন্দ্রীয় নেতৃত্বের আওতাধীন একটি বিগ্রেড। দিলশাদ কালারি কিছু সূত্র কুর্দি বিগ্রেডের অপারেশনাল লিডার বলে বিশ্বাস করে। আব্দুল্লাহ হাসান আল সুরানি গোষ্ঠীটির পক্ষে জনসাধারণের কাছে বিবৃতি প্রকাশ করেন, তাই বিশ্বাস করা হয় যে, তিনি গ্রুপের অফিসিয়াল মুখপাত্র।
কমলা পাখুই

কমলা পাখুই (বৈজ্ঞানিক নাম: "Burara jaina(Moore)") এক প্রজাতির মাঝারী আকারের গাঢ় বাদামী লাল ওয়াইনের সাথে কমলা বর্নের প্রজাপতি। এরা ‘হেসপেরায়িডি’ গোত্রের এবং ‘কোয়লিয়াডিনি’ উপগোত্রের সদস্য।
প্রসারিত অবস্থায় কমলা পাখুই এর ডানার আকার ৬০-৭০ মিলিমিটার দৈর্ঘ্যের হয়।
ভারতে প্রাপ্ত কমলা পাখুই এর উপপ্রজাতি হল-
এটি ভারত, মিয়ানমার, থাইল্যান্ড এবং ভিয়েতনামে দেখা যায়। এই প্রজাতি ভারত এর উত্তরাখণ্ড থেকে অরুণাচল প্রদেশ, পশ্চিমবঙ্গ, নেপাল, ভুটান এবং মায়ানমার এর বিভিন্ন অঞ্চলে দেখা যায়।
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
স্ত্রী-পুরুষ প্রকার অনুরূপ দর্শন। ডানার উপরিতল কালচে বাদামী এবং আপাত দাগ-ছোপ হীন। শুধুমাত্র ডানার গোড়া (base) থেকে কোস্টার প্রায় মধ্যভাগ পর্যন্ত বিস্তৃত একটি সরু কমলা দাগ (streak) বর্তমান। পিছনের ডানার টার্মিনাল প্রান্তভাগ টর্নাস পর্যন্ত কমলা। টার্মেনের মধ্যভাগ থেকে টর্নাসের দিকে উক্ত কমলা অংশ ক্রমশ চওড়া হয়েছে। পিছনের ডানা গোড়ার দিকে নীলচে সবুজ আঁশে হালকা ভাবে ছাওয়া।
ডানার নিম্নতল ফ্যাকাশে বাদামী এবং শিরা বরাবর লম্বা কমলা ডোরা (streak) যুক্ত। সামনের ডানায় সেল এর বহিপ্রান্তে একটি ইষদ বেগুনি আভাযুক্ত সাদা এবং সুস্পষ্ট বড় ছোপ এবং ডিসকাল অংশে একসারি সরু লম্বাটে ফ্যাকাশে সাদা অস্পষ্ট ছোপ বক্রাকারে দৃশ্যমান। পুরুষ নপ্রকারে ডানার মধ্যভাগে অস্পস্ট কালো দাগ (brand) রয়েছে।
পিছনের ডানায় সরু লম্বা সাদা ডিসকাল দাগের সারি একটি ছোট বন্ধনীর সৃষ্টি করেছে। টার্মেন, টর্নাস এবং ডরসাম (চওড়া ভাবে) উজ্জ্বল কমলা বর্নের।
মাথা, বুক, পা এবং অ্যানাল অংশ কমলা, উদরদেশ কালো এবং ফ্যাকাশে কমলা অথবা সাদাটে কমলা ডোরাকাটা বর্নের।
দুর্লভ দর্শন এই প্রজাতির উড়ান অন্যান্য Awl প্রজাতির ন্যায় দ্রুতবেগ সম্পন্ন। সকালের প্রথম ভাগে, গোধূলিবেলা (dusk) এবং সন্ধ্যার সময় (late evening) গিরিখাতের পথে এবং পাহাড়ি নালা এবং ঝর্নার উপরে এদের তীরবেগে উড়ে বেড়াতে দেখা যায়। নীচু উচ্চতায় সম্পন্ন পাহাড়ী অঞ্চলের উচ্চ-বৃষ্টিপাত যুক্ত ঘন বনাঞ্চলে এদের বিচরন লক্ষ্য করা যায়। উক্ত অঞ্চল ছাড়া পাহাড়-জঙ্গলের অন্যান্য অংশে অথবা সমতল ভূমিতে এদের কখনো দেখা মেলে না। এরা ফুলের মধুপান করে এবং ভিজে মাটি, পাথরের ভিজে ছোপে অথবা দেওয়ালে বসে মাড-পাডল করে। এই প্রজাতি মথেদের মতন পাতার নিচে অবস্থান করে বিশ্রাম নেয় ডানা সম্পূর্ন মেলে। হিমালয়ে ১২০০ মিটার উচ্চতা পর্যন্ত এদের বিচরন লক্ষ্য করা যায়।
কবিতা গোয়াত

কবিতা গোয়াত (জন্ম ১৫ই আগস্ট ১৯৮৮) ভারতের একজন মহিলা বক্সার। তিনি ৬৯-৭৫ কেজি ওজন বিভাগে প্রতিদ্বন্দ্বিতা করেন। চীনের কুয়াংচৌতে অনুষ্ঠিত ২০১০ এশিয়ান গেমসে কবিতা ব্রোঞ্জ পদক জিতেছিলেন। ২০১০ সালে এশিয়ান গেমসের সেমিফাইনালে চীনের জিনজি লির ১:৩ পয়েন্টে পরাজিত হন।
কবিতা গোয়াতের বর্তমান কোচ অনুপ কুমার। এর আগে তিনি রাজ সিং-য়ের কাছে প্রশিক্ষণ নিতেন।
২০১৭ সালে সার্বিয়ান শহরে তার ষষ্ঠ নেশনস কাপ চলাকালীন, কবিতা গোয়াত সেমিফাইনালের সময় চোট পেয়েছিলেন, যার কারণে তাকে তৃতীয় স্থানে স্থির থাকতে হয়েছিল। কবিতা এর আগে হ্যানয় এশিয়ান ইনডোর গেমসে স্বর্ণপদক জিতেছে, ২০০৯ সালে ৬৪ সালে মেরি কমের সাথে কেজি বিভাগে। এর পাশাপাশি জিতেছেন বেশ কয়েকটি জাতীয় শিরোপা।
কবিতা গোয়াত বিভিন্ন চ্যাম্পিয়নশিপে অসংখ্য স্বর্ণ, রৌপ্য এবং ব্রোঞ্জ পদক জিতেছে।
তিনি হরিয়ানায় জন্মগ্রহণ করেন, ওম প্রকাশ এবং স্মত্রা দেবীর ঘরে। তার শখের মধ্যে রয়েছে গেম খেলা এবং পড়াশোনা করা।
আনসারু

আনসারু বা জামায়াতু আনসার আল মুসলিমিন ফি বিলাদিস সুদান হল নাইজেরিয়ার উত্তর পূর্ব অঞ্চলে সক্রিয় একটি জিহাদি গোষ্ঠী। গোষ্ঠীটি আনসারু নামেই সর্বাধিক পরিচিত এবং সাধারণভাবে এটিকে আল-কায়েদা ইন দ্য ল্যান্ডস বিয়ন্ড দ্য সাহেল নামে ডাকা হয়। প্রাথমিকভাবে এটি বোকো হারামের একটি দল হিসাবে উদ্ভূত হয়ে; কিন্তু ২০১২ সালে দলটি আনুষ্ঠানিকভাবে স্বাধীন হয়ে যায়। ২০১৫ সাল থেকে আনসারু বেশিরভাগই নিষ্ক্রিয় থাকে। তবে এর সদস্যরা এখনো তাদের সংগঠনের প্রচার চালিয়ে যাচ্ছেন। গ্রুপটি অঘোষিতভাবে আল কায়েদার একটি শাখা বলে ধারণা করা হয়।
চেঙ্গা পাখুই

চেঙ্গা পাখুই (বৈজ্ঞানিক নাম: "Bibasis oedipodea(Swainson)") এক প্রজাতির মাঝারী আকারের জলপাই বাদামী সাথে লালচে কমলা বর্নের প্রজাপতি। এরা ‘হেসপেরায়িডি’ গোত্রের এবং ‘কোয়লিয়াডিনি’ উপগোত্রের সদস্য।
প্রসারিত অবস্থায় চেঙ্গা পাখুই এর ডানার আকার ৪০-৫০ মিলিমিটার দৈর্ঘ্যের হয়।
ভারতে প্রাপ্ত চেঙ্গা পাখুই এর উপপ্রজাতি হল-
এই প্রজাতি ভারত এর হিমাচল প্রদেশ থেকে অরুণাচল প্রদেশ, বাংলাদেশ, নেপাল, ভুটান এবং মায়ানমার এর বিভিন্ন অঞ্চলে দেখা যায়।
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
স্ত্রী এবং পুরুষ উভয় প্রপকারের ডানার উপরিতল জলপাই বাদামী (olive brown) বর্নের। সামনের ডানায় কোস্টার মধ্যভাগ থেকে সেল এর গোড়ার অংশ অবধি বিস্তৃত একটি কমলা দাগ (brand) বর্তমান। ডানার টার্মিনাল প্রান্তভাগ (fringe) ধূসর বাদামী। পিছনের ডানার টার্মেন এবং টর্নাস লালচে কমলা।
ডানার নিম্নতল কমলা বাদামী এবং ইষদ বেগুনি আভাযুক্ত। সামনের ডানায় সাব-টার্মিনাল ফ্যাকাশে কমলা অস্পষ্ট চওড়া বন্ধনী এবং কোস্টাল শিরার নীচ থেকে ডানার মধ্যভাগ পর্যন্ত বিস্তৃত ফ্যাকাশে কমলা সরু এবং লম্বাটে ছোপ দ্বারা গঠিত ডিসকাল বন্ধনী দেখা যায়। উভয় ডানার গোড়ার অংশে একটি কালো, সুস্পষ্ট এবং গোলাকৃতি ছোপ লক্ষ্য করা যায়।
পিছনের ডানায় ফ্যাকাশে কমলা লম্বাটে ছোপের দ্বারা সৃষ্ট ছোট ডিসকাল বন্ধনীটি ডানার মধ্যভাগে অবস্থিত। টার্মেন, টর্নাস এবং ডরসাম উজ্জ্বল কমলা এবং টর্নাল এবং ডরসাল প্বার্শবর্তী অংশ কমলা আঁশে ছাওয়া।
পুরুষ প্রকারে একটি সুস্পষ্ট, বড়, গোলাকৃতি ঘন কাল পটি (patch-brand) থাকে।
মাথা, বুক (thorax), পা এবং অ্যানাল প্রান্ত কমলা অথবা কমলা হলুদ, উদর কালো এবং কমলা ডোরাকাটা।
দ্রুত উড়ানযুক্ত এই প্রজাতি তীরগতিতে (darting flight) পাহাড়ি জঙ্গলের নালা এবং ঝর্নার আশেপাশে উড়ে বেড়ায়। এরা স্থানীয় ভাবে দুর্লভ নয় (not locally rare), তবে খুব কম দেখা যায়। কম উচ্চতা বিশিশট্ট এবং প্রচুর বৃষ্টিপাতযুক্ত পাহাড়ি অঞ্চলের ঘন অরণ্য এদের প্রিয় বাসভূমি যেখানে দিনের প্রথম ভাগ এবং গোধূলি বেলায় এবং সন্ধ্যায় এদের বিচরন পরিলক্ষিত হয়। ফুলের মধুপান এবং ভিজে মাটি এবং পাথরের অথবা পাথুরে দেওয়ালের ভিজে ছোপে মাড-পাডল এদের পছন্দের অভ্যাস। হিমালয়ের পাদদেশে প্রায় ২১০ মিটার উচ্চতায় সেপ্টেম্বর এবং অক্টোবর মাস নাগাদ এদের দর্শন মেলে। পার্বত্য অরণ্য ১৫০০ মিটার উচ্চতা পর্যন্ত জানুয়ারী থেকে নভেম্বর পর্যন্ত এদের সক্রিয়তা চোখে পড়ে।
ইউরেমা সিমুলাট্রিক্স

চেঞ্জেবেল গ্রাস ইয়ালো (বৈজ্ঞানিক নাম: "Eurema simulatrix(Semper)") এক প্রজাতির মাঝারি আকারের হলুদ বর্নের প্রজাপতি।
প্রসারিত অবস্থায় চেঞ্জেবেল গ্রাস ইয়ালো এর ডানার আকার ৪০-৫০ মিলিমিটার দৈর্ঘ্যের হয়।
ভারতে প্রাপ্ত চেঞ্জেবেল গ্রাস ইয়ালো এর উপপ্রজাতি হল-
নাফতালি হার্জ ইমবার

নাফতালি হার্জ ইমবার (, ) ডিসেম্বর ২৭, ১৮৫৬ - ৮ অক্টোবর, ১৯০৯) তিনি একজন ইহুদি হিব্রু-ভাষার কবি ছিলেন, কবিতা রচনার জন্য সবচেয়ে উল্লেখযোগ্য, "হাটিকভাহ", কবিতা যা ইসরায়েলের জাতীয় সঙ্গীতের ভিত্তি হয়ে উঠেছে।
লুকাস মার্তিনেস কুয়ার্তা

লুকাস মার্তিনেস কুয়ার্তা (, ; জন্ম: ১০ মে ১৯৯৬; লুকাস কুয়ার্তা নামে সুপরিচিত) হলেন একজন আর্জেন্টিনীয় পেশাদার ফুটবল খেলোয়াড়। তিনি বর্তমানে ইতালীয় ক্লাব ফিওরেন্তিনা এবং আর্জেন্টিনা জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।
লুকাস ২০১৯ সালে আর্জেন্টিনার হয়ে আন্তর্জাতিক পর্যায়ে অভিষেক করেছেন; আর্জেন্টিনার জার্সি গায়ে তিনি এপর্যন্ত ১১ ম্যাচে অংশগ্রহণ করেছেন।
লুকাস মার্তিনেস কুয়ার্তা ১৯৯৬ সালের ১০ই মে তারিখে আর্জেন্টিনার মার দেল প্লাতায় জন্মগ্রহণ করেছেন এবং সেখানেই তার শৈশব অতিবাহিত করেছেন।
২০১৯ সালের ৫ই সেপ্টেম্বর তারিখে, ২৩ বছর, ৩ মাস ও ২৬ দিন বয়সে, ডান পায়ে ফুটবল খেলায় পারদর্শী লুকাস চিলির বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে আর্জেন্টিনার হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ২ নম্বর জার্সি পরিধান করে কেন্দ্রীয় রক্ষণভাগের খেলোয়াড় হিসেবে খেলেছিলেন। ম্যাচটি ০–০ গোলে ড্র হয়েছিল। আর্জেন্টিনার হয়ে অভিষেকের বছরে লুকাস সর্বমোট ২ ম্যাচে অংশগ্রহণ করেছেন।
মোহাম্মদ আবুল কাসেম চৌধুরী

মোহাম্মদ আবুল কাসেম চৌধুরী (জন্ম: ১ অক্টোবর ১৯৬২) একজন বাংলাদেশী কৃষিবিদ। তিনি পটুয়াখালী বিজ্ঞান ও প্রযুক্তি বিশ্ববিদ্যালয়ের কৌলিতত্ত্ব ও উদ্ভিদ প্রজনন বিভাগের অধ্যাপক এবং খুলনা কৃষি বিশ্ববিদ্যালয়ের দ্বিতীয় উপাচার্য।
আবুল কাসেম চৌধুরী ১৯৬২ সালের ১ অক্টোবর নোয়াখালীর কোম্পানীগঞ্জ উপজেলার চরফকিরা গ্রামে জন্মগ্রহণ করেন। তিনি বাংলাদেশ কৃষি বিশ্ববিদ্যালয়ের কৃষি অনুষদ থেকে ১৯৮৪ সালে স্নাতক এবং কৌলিতত্ত্ব ও উদ্ভিদ প্রজনন বিভাগ থেকে ১৯৮৮ সালে স্নাতকোত্তর ডিগ্রি লাভ করেন। ২০০১ সালে তিনি থাইল্যান্ডের ক্যাসেটসার্ট বিশ্ববিদ্যালয় থেকে পিএইচডি ডিগ্রি অর্জন করেন এবং ২০০৩ থেকে ২০০৫ সাল পর্যন্ত জাপান ইন্টারন্যাশনাল রিসার্চ সেন্টার ফর এগ্রিকালচারাল সায়েন্সেসে পোস্ট ডক্টরাল গবেষণা সম্পন্ন করেন।
আবুল কাসেম চৌধুরী ১৯৮৯ সালে তৎকালীন পটুয়াখালী কৃষি কলেজের (বর্তমানে পটুয়াখালী বিজ্ঞান ও প্রযুক্তি বিশ্ববিদ্যালয়) উদ্ভিদ প্রজনন বিভাগে প্রভাষক হিসেবে যোগ দেন। এরই ধারাবাহিকতায় ২০০৮ সালে তিনি অধ্যাপক পদে উন্নীত হন।
কর্মজীবনে শিক্ষকতা ও গবেষণার পাশাপাশি তিনি পটুয়াখালী বিজ্ঞান ও প্রযুক্তি বিশ্ববিদ্যালয়ের রিজেন্ট বোর্ড ও একাডেমিক কাউন্সিলের সদস্য, কৃষি অনুষদ ও পোস্ট গ্র্যাজুয়েট স্টাডিজের ডিন, ডিন কাউন্সিলের আহ্বায়ক, বিশ্ববিদ্যালয়ের কেন্দ্রীয় গবেষণাগারের প্রধান, পরীক্ষা নিয়ন্ত্রক, রিসার্চ অ্যান্ড ট্রেনিং সেন্টারের পরিচালক, শারীরিক শিক্ষা বিভাগের পরিচালক, শিক্ষার্থী হলের প্রাধ্যক্ষ, প্রক্টর, কৌলিতত্ত্ব ও উদ্ভিদ প্রজনন বিভাগ এবং বায়োটেকনোলজি বিভাগের চেয়ারম্যানসহ বিভিন্ন গুরুত্বপূর্ণ প্রশাসনিক দায়িত্ব পালন করছেন।
মোহাম্মদ আবুল কাসেম চৌধুরী ২০২২ থেকে ২০২৪ সাল পর্যন্ত খুলনা কৃষি বিশ্ববিদ্যালয়ের দ্বিতীয় উপাচার্য হিসেবে দায়িত্ব পালন করেন।
দেশিয় এবং আন্তর্জাতিক জার্নালে তার অর্ধশতাধিক গবেষণা প্রবন্ধ প্রকাশিত হয়েছে। তিনি দেশ-বিদেশের বিভিন্ন বিশ্ববিদ্যালয়ে গবেষণা প্রবন্ধ উপস্থাপন করেছেন।
অথর্বন

অথর্বন (সংস্কৃত: अथर्वन्) হলেন হিন্দুধর্মের একজন কিংবদন্তি বৈদিক ঋষি, যিনি ঋষি অঙ্গিরার সাথে অথর্ববেদ রচনা করেন, অথবা তাকে অথর্ববেদের প্রচারক হিসেবে বিবেচনা করা।
অথর্বন শব্দটি অথর্ববেদের স্তোত্রকেও বোঝায়। তিনি সর্বপ্রথম অগ্নি-যজ্ঞ বা যজ্ঞ প্রবর্তন করেছিলেন বলেও কথিত আছে।
অথর্বনকে সপ্তর্ষিদের মধ্যে গণ্য করা হয়। তার বংশ অথর্বন নামে পরিচিত। ঋষি কর্দমের কন্যা শান্তি বা চিত্তি তার সহধর্মিণী, এবং ঋষি দধীচি তার পুত্র। তাকে ভৃগু বংশের সদস্য হিসেবে উল্লেখ করা হয়। মুণ্ডক উপনিষদ এবং অন্যান্য গ্রন্থ অনুসারে, তিনি ছিলেন ব্রহ্মার জ্যেষ্ঠ মানসপুত্র।
সংযুক্ত আরব আমিরাতের রাষ্ট্রপতি

সংযুক্ত আরব আমিরাতের রাষ্ট্রপতি বা রাইস () হলেন সংযুক্ত আরব আমিরাতের রাষ্ট্রপ্রধান।
রাষ্ট্রপতি এবং উপরাষ্ট্রপতি প্রতি পাঁচ বছর পর ফেডারেল সুপ্রিম কাউন্সিল দ্বারা নির্বাচিত হন। যদিও সংযুক্ত আরব আমিরাতের প্রধানমন্ত্রী আনুষ্ঠানিকভাবে রাষ্ট্রপতি দ্বারা নিযুক্ত হন, তবে সংযুক্ত আরব আমিরাতের প্রত্যেক উপরাষ্ট্রপতি একইসাথে প্রধানমন্ত্রী হিসাবে দায়িত্ব পালন করেন। সাধারণত আবুধাবি আমিরাতের শাসক রাষ্ট্রপতির পদে অধিষ্ঠিত হন এবং দুবাই আমিরাতের শাসক উপরাষ্ট্রপতি এবং প্রধানমন্ত্রীর পদ ধারণ করেন। রাষ্ট্রপতি একাধারে সংযুক্ত আরব আমিরাতের সশস্ত্র বাহিনীর সর্বাধিনায়ক।
শেখ জায়েদ বিন সুলতান আল নাহিয়ানকে সাতটি আমিরাতকে একটি জাতিতে একত্রিত করার জন্য ব্যাপকভাবে কৃতিত্ব দেওয়া হয়। তিনি সংযুক্ত আরব আমিরাত গঠনের পর থেকে ২ নভেম্বর ২০০৪-এ মৃত্যুর আগ পর্যন্ত ইউএইর প্রথম রাষ্ট্রপতি ছিলেন। তিনি তার পুত্র শেখ খলিফা বিন জায়েদ কর্তৃক স্থলাভিষিক্ত হন যিনি ১৩ মে ২০২২-এ দায়িত্বাধীন অবস্থায় মারা যান। তার ভাই খলিফার মৃত্যুর পর, শেখ মোহাম্মদ বিন জায়েদ আল নাহিয়ান ১৪ মে ২০২২ তারিখে ফেডারেল সুপ্রিম কাউন্সিল দ্বারা সংযুক্ত আরব আমিরাতের তৃতীয় এবং বর্তমান রাষ্ট্রপতি নির্বাচিত হন।
লিয়া (খাদ্য)

লিয়া () (ভাজা ধান) হল ভাত থেকে তৈরি খাবার যা প্রধানত ভারতের ওড়িশা অঞ্চলে খাওয়া হয়। অন্যান্য জাতগুলি হল খাই () (ভাজা ধান) এবং উখুদা () (ভাজা ধান গুড় দ্বারা মিষ্টি)। এটি একধরনের স্ফীত ভাত (উষ্ণ বালি দিয়ে ভাজানোর সময় চালের পাফ) যা গুড়ের শরবতের সাথে যোগ করা হয়। "কোরা খাই", "খাই" থেকে প্রাপ্ত একটি খাবার দেওয়া হয় ভুবনেশ্বরের লিঙ্গরাজ মন্দিরে লিঙ্গরাজ।
মাটির পাত্রে বালি গরম করে তাতে চাল ঢেলে চাল সিদ্ধ করে লাই বা খইতে পরিণত করা হয়। শস্য যখন তুষের সাথে লেগে থাকে, তখন তুষ থেকে তুষ আলাদা করার জন্য একটি বাঁশের বাটি ব্যবহার করা হয়, যাকে খিচলা বা খিচলা বলে। তাঁতিরা বাঁশের টুকরোগুলোকে সাইজ করে তৈরি করে যাতে সুতোগুলো নিচে পড়ে যায় এবং লীলাগুলো আলাদা হয়ে যায়। যখন বাঁশের কান্ড বিভক্ত হয় তখন ছোট ছোট ফাটল দেখা দেয় যা লেয়ার থেকে সজ্জা আলাদা করতে সাহায্য করে।
মোহাম্মদ ওয়াসিম (ক্রিকেটার, জন্ম: ২০০১)

মোহাম্মদ ওয়াসিম ওয়াজির (উর্দু, ; জন্ম: ২৫ আগস্ট ২০০১) ওয়াসিম জুনিয়র নামেও পরিচিত একজন পাকিস্তানি ক্রিকেটার। তিনি পাকিস্তান সুপার লিগে ইসলামাবাদ ইউনাইটেডের হয়ে খেলেন।
সুরেশ জোয়াকিম

সুরেশ জোয়াকিম আরুলানন্থাম (জন্ম: ১৭ আগস্ট, ১৯৬৮) একজন কানাডিয়ান চলচ্চিত্র অভিনেতা, প্রযোজক এবং একাধিক- গিনেস ওয়ার্ল্ড রেকর্ডধারী যিনি ৬০ টিরও বেশি বিশ্ব রেকর্ড ভেঙেছেন।
মেধাসূক্ত

মেধাসূক্ত () হল দেবী মেধা বা সরস্বতীকে সম্বোধন করা একটি সূক্ত। মেধা অর্থ "চেতনায় সমৃদ্ধ বোঝার শক্তি"।
মেধাসূক্ত দেবী হিসাবে কল্পনা করা জ্ঞানের উপাসনার সাথে সম্পর্কিত, এবং সাধারণত সরস্বতীর কাছে প্রার্থনা হিসাবে জপ করা হয়।
মেধাসূক্তের অন্তত দুটি জনপ্রিয় সংস্করণ রয়েছে। একটি হল কৃষ্ণ যজুর্বেদের তৈত্তিরীয় আরণ্যকের অংশ মহানারায়ণ উপনিষদের ছয়টি শ্লোকের সেট। অন্যটি নয়টি মন্ত্র সমন্বিত, যাকে ঋগ্বেদের খিলাসূক্ত (খিলানি) হিসেবে বিবেচনা করা হয়।
মহানারায়ণ উপনিষদ অনুসারে মেধাসূক্ত সম্মিলিত প্রার্থনা, আধ্যাত্মিক শিক্ষা গ্রহণ প্রসঙ্গে। এটি দেবী মেধার কল্যাণময় প্রকৃতির প্রশংসা করে। তারপরে এটি বর্ণনা করে কিভাবে দেবী মেধার আশীর্বাদে একজন ঋষি বা ব্রহ্মজ্ঞানী হয়ে উঠতে পারে। এটি ইন্দ্র, অগ্নি, দুইঅশ্বিন, সূর্য ও সরস্বতীকে মেধা দান করার জন্য অনুরোধ করে।
মেধাসূক্তের আরেকটি জনপ্রিয় সংস্করণ, যা ঋগ্বেদের পরিপূরক সূক্ত, পৃথক প্রার্থনা। এটি ঋষি অঙ্গিরা, সপ্তর্ষি, ইন্দ্র, অগ্নি, ব্রহ্মা, বরুণ, দুইঅশ্বিন এবং দেবী সরস্বতীকে মেধা দান করার জন্য অনুরোধ করে।
বেদের মেধাসূক্ত সাধারণ যুগের বহু শতাব্দী আগের, যখন জ্ঞানের দেবী হিসাবে সরস্বতীর ধারণা করা হয়েছিল। যদিও উপরে ব্যাখ্যা করা মেধাসূক্তের দুটি জনপ্রিয় সংস্করণ সরস্বতী দেবীকে আমন্ত্রণ জানায়, তবে দেবী মেধা এবং মেধা (জ্ঞান) এর উপরই বেশি জোর দেওয়া হয়েছে। যাইহোক, যেহেতু দেবী মেধা সরস্বতীর মতো একই ভূমিকা পালন করেন, তাই বেদের শ্লোক গুলিকে মেধা সুক্তম বলা হয়, সহস্রাব্দ থেকে দেবী সরস্বতীর কাছে প্রার্থনা হিসাবে জনপ্রিয় ভাবে গৃহীত এবং পাঠ করা হয়েছে, উপযুক্ত আহ্বান এবং চূড়ান্ত শ্লোক যুক্ত করা হয়েছে।
নারীর কর্মসংস্থান প্রচারণা সমিতি

নারীর কর্মসংস্থান প্রচারণা সমিতি বা সোসাইটি ফর প্রমোটিং দ্য এমপ্লয়মেন্ট অফ উইমেন (এসপিইডব্লিউ) ছিল ব্রিটিশ নারীদের প্রথম দিকের সংগঠনগুলির মধ্যে একটি।
১৮৫৯ সালে জেসি বাউচেরেট, বারবারা বোডিচন, অ্যাডিলেড অ্যান প্রক্টর এবং লিডিয়া বেকার মহিলাদের প্রশিক্ষণ এবং কর্মসংস্থানের প্রচারের জন্য এই সমিতিটি প্রতিষ্ঠা করেছিলেন। "ডিকশনারি অফ কানাডিয়ান বায়োগ্রাফি" থেকে জানা যায় যে মারিয়া রাইও এর একজন প্রতিষ্ঠাতা সদস্য ছিলেন। প্রাথমিক বছরগুলিতে এটি সামাজিক বিজ্ঞানের প্রচারের জন্য ন্যাশনাল অ্যাসোসিয়েশনের সাথে অধিভুক্ত ছিল, যদিও তাদের মধ্যে আনুষ্ঠানিক সংযোগ ১৮৮৯ সালে বিচ্ছিন্ন হয়ে যায়। সোসাইটির পত্রিকার নাম ছিল "ইংলিশ উইমেনস জার্নাল।" এটি এমিলি ফেইথফুলের ভিক্টোরিয়া প্রেস থেকে প্রকাশিত হত।
যখন এসপিইডব্লিউ প্রতিষ্ঠিত হয়েছিল, তখন সামান্য কিছু পেশাই মধ্যবিত্ত মহিলারা গ্রহণ করতে পারতেন, সেগুলি হল গভর্নেস (শিশুদের গৃহশিক্ষিকা) বা ধনী মহিলার সহচর হবার মত কিছু পেশা। এসপিইডব্লিউ মহিলাদের জন্য টাইপ করা, চুল বেঁধে দেওয়া, মুদ্রাকর এবং হিসাবরক্ষক হওয়ার পেশাকে গ্রহণযোগ্য করে তুলেছিল।
১৯৬২ সালে এর নামকরণ করা হয় সোসাইটি ফর প্রমোটিং দ্য ট্রেনিং অফ উইমেন (মহিলাদের প্রশিক্ষণ প্রচার সমিতি)। এটি ২০১৪ সালে আবার তার নাম পরিবর্তন করে, তখন তার নাম হয় ফিউচারস ফর উইমেন (মহিলাদের জন্য ভবিষ্যত)। এটি এখনও কাজ করে চলেছে। এর নিবন্ধিত দাতব্য সংখ্যা হল ৩১৩৭০০ এবং নিবন্ধিত কোম্পানি নম্বর হল ০০১৩১০৩। ১৯৯১ পর্যন্ত এর কাগজপত্র কেমব্রিজের গিরটন কলেজে রাখা হয়েছে।
ধোঁয়াটে ডিম

ধোঁয়াটে ডিম হচ্ছে এমন একটি খাবার যা ধূমায়ন প্রক্রিয়ায় ডিম এবং মাছের ডিম দিয়ে তৈরি হয়। ধোঁয়াটে ডিম শক্ত সিদ্ধ ডিম দিয়ে প্রস্তুত করা যেতে পারে যেগুলিতে পরে ধোঁয়া তুলে প্রস্তুত করা হয়, অথবা এগুলোর খোসা না ছাড়িয়ে রান্না করা হয়। তাছাড়া, ধোঁয়াটে ডিমকে শক্ত সেদ্ধ ডিমের এক প্রকার ক্ষুদাবর্ধক হিসাবে সংজ্ঞায়িত করা হয়েছে যা খোসা, ম্যারিনেট এবং তারপর ধূমায়ন করে তৈরি হয়।
ধূমায়িত কিছু ক্যাভিয়ারের মধ্যে রয়েছে, নরওয়েতে প্রচলিত কড মাছের ডিম, মুলেট মাছের ডিম এবং স্টার্জন মাছের ডিম। আরেকটি পণ্য হল ধূমায়িত-ডিমের লিকার, যা কাঁচা হিমায়িত সালমন মাছের ডিম থেকে তৈরি করা হয়।
ধোঁয়াটে ডিম ধূমায়িত ডিমের প্যাটে তৈরি করা যেতে পারে। ধূমায়িত ডিম থেকে তৈরি খাবার পদ এবং অন্যান্য খাবার হল ডিমের সালাদ, ভিনাইগ্রেট ড্রেসিং এবং ডিপস। নিকোইস সালাদ এর একটি সংস্করণ উপাদান হিসেবে ধূমায়িত ডিমের ফেনা ব্যবহার করে। ধূমায়িত ডিম দিয়ে তৈরি পুরি বিভিন্ন খাবারের স্বাদ বাড়াতে ব্যবহার করা হয়।
টাইম'স আপ আইনি প্রতিরক্ষা তহবিল

টাইম'স আপ আইনি প্রতিরক্ষা তহবিল হল ওয়াশিংটন ডিসির সদর দপ্তর অবস্থিত একটি সংস্থা, যেটি কর্মক্ষেত্রে যৌন হয়রানির শিকার ব্যক্তিদের আইনি এবং গণ মাধ্যমের সহায়তা প্রদান করে। তহবিলটি ন্যাশনাল উইমেন'স ল সেন্টার বা জাতীয় মহিলা আইন কেন্দ্র (এনডব্লিউএলসি) দ্বারা সংরক্ষিত এবং পরিচালিত হয়। ৫০১(গ)৩ (মার্কিন যুক্তরাষ্ট্রের কর্পোরেশন) হিসেবে এটি একটি অলাভজনক সংস্থা, যারা আদালতে, লোকনীতির ক্ষেত্রে এবং আমাদের সমাজে লিঙ্গ ন্যায়বিচারের পক্ষ সমর্থন করে।
টাইমস আপ আইনি প্রতিরক্ষা তহবিলটি ২০১৮ সালের জানুয়ারিতে প্রতিষ্ঠিত হয়েছিল। এর সহ-প্রতিষ্ঠাতা ছিলেন রবার্টা কাপলান, টিনা শেন এবং ফতিমা গস গ্রেভস। প্রথম দুজন আগেই টাইমস আপ সংগঠনের সাথে যুক্ত ছিলেন এবং ফতিমা ছিলেন জাতীয় মহিলা আইন কেন্দ্রের প্রেসিডেন্ট এবং সিইও। প্রতিষ্ঠার পর থেকে, তহবিলটি টাইমস আপের অন্য দুটি সংস্থা "টাইমস আপ নাও" এবং "টাইমস আপ ফাউন্ডেশন" এর থেকে স্বাধীনভাবে কাজ করেছে, এবং জাতীয় মহিলা আইন কেন্দ্র দ্বারা পরিচালিত ও সংরক্ষিত হচ্ছে।
২০২১ সালের আগস্টে, নিউইয়র্কের গভর্নর অ্যান্ড্রু কুওমোর যৌন হয়রানির অভিযোগের তদন্তের পর টাইম'স আপ সংস্থা থেকে কাপলান এবং শেন পদত্যাগ করেন, প্রকাশ পেয়েছিল যে টাইম'স আপ সংস্থার নেতৃস্থানীয়রা কুওমোরকে আইনি পরামর্শ দিয়েছিলেন। ২০২৩ সালের জানুয়ারিতে, টাইমস আপ নাও এবং টাইমস আপ ফাউন্ডেশন তাদের কার্যক্রম বন্ধ করে দেয় এবং তাদের অবশিষ্ট তহবিলের বেশিরভাগ অংশ "টাইমস আপ" আইনি প্রতিরক্ষা তহবিলে স্থানান্তর করে।
তহবিলটি জাতীয় মহিলা আইন কেন্দ্র দ্বারা গৃহীত এবং পরিচালিত হয়। তহবিলের বর্তমান পরিচালক জেনিফার মন্ডিনো।
তহবিলটিতে মূলত টাইমস আপ ফাউন্ডেশনের মাধ্যমে তহবিল সংগ্রহ করে অর্থায়ন করা হয়েছিল। "টাইমস আপ" আইনি প্রতিরক্ষা তহবিলের জন্য ২০১৮ সালের প্রাথমিক তহবিল সংগ্রহের "গোফান্ডমি" প্রচারণায় তার প্রথম দুই মাসে $২১ মিলিয়ন সংগ্রহ করেছিল।
২০২৩ সালের জানুয়ারী পর্যন্ত, জাতীয় মহিলা আইন কেন্দ্র দ্বারা তহবিল সংগ্রহের মাধ্যমে তহবিলে অর্থায়ন করা হয়।
কর্মক্ষেত্রে যৌন হয়রানির শিকার ব্যক্তিদের সাথে জড়িত পরিস্থিতিতে আইনী প্রতিনিধিত্ব, গণ মাধ্যমের সহায়তা এবং ঘটনার বিবরণ দেওয়ায় সহায়তা করার জন্য এই তহবিল আর্থিক সহায়তা প্রদান করে।
কর্মক্ষেত্রে যৌন হয়রানি সম্পর্কে সম্প্রদায়ের প্রচার এবং শিক্ষার জন্য তহবিলটি সম্প্রদায়-ভিত্তিক সংস্থাগুলিকে অর্থ প্রদান করেছে।
এনডব্লিউএলসি বা জাতীয় মহিলা আইন কেন্দ্রের "লিগাল নেটওয়ার্ক ফর জেন্ডার ইক্যুইটি"র মাধ্যমে, এই তহবিল কর্মক্ষেত্র, শিক্ষা, এবং স্বাস্থ্যসেবাতে যৌন হয়রানি সহ, যৌন বৈষম্য জড়িত পরিস্থিতিতে আইনি সহায়তার জন্য নিপীড়িত ব্যক্তিদের সঙ্গে সংযুক্ত হয়।
২০১৯ সালে "নিউ ইয়র্ক টাইমস" তহবিলটিকে "[টাইমস আপ]-এর মুকুট রত্ন" বলে অভিহিত করেছিল এবং ২০২১ সালে বলেছিল যে উদ্যোগটি সম্ভবত টাইমস আপের সবচেয়ে উল্লেখযোগ্য অর্জনকে প্রতিনিধিত্ব করে।
খিলানি

খিলানি (, ) হল ঋগ্বেদের ৯৮টি অপ্রামাণিক রচনাবলী স্তোত্রের সংকলন, যেগুলো বাষ্কল শাখায় লিপিবদ্ধ। এগুলি ঋগ্বেদের পাঠ্যের পরবর্তী সংযোজন, কিন্তু এখনও বৈদিক সংস্কৃতের মন্ত্রযুগের অন্তর্গত, অথর্ববেদ, যজুর্বেদ ও সামবেদের সমসাময়িক। খিলানি স্তোত্রের মধ্যে রয়েছে শ্রী সূক্ত, সেইসাথে মহাব্রত অনুষ্ঠানের জন্য কুন্তাপ স্তোত্র, আদি কুরু রাজ্যের নববর্ষের উৎসব।
র‍্যাডিক্যাল টিচার (জার্নাল)

র‌্যাডিক্যাল টিচার হল একটি সমাজতান্ত্রিক, নারীবাদী, এবং বর্ণবাদ বিরোধী পিয়ার-পর্যালোচিত গবেষণা সাময়িকী। এটি শিক্ষার তত্ত্ব এবং অনুশীলনের জন্য নিবেদিত। সাময়িকীটি বৈষম্যের মূল কারণগুলি পরীক্ষা করে এবং শিক্ষার ক্ষেত্রে প্রগতিশীল সামাজিক পরিবর্তনের প্রচার করে। এটি শিক্ষার সকল স্তরের শিক্ষাবিদদের সম্প্রদায়কে পরিষেবা দেয়, বিশেষত যাঁরা গণতান্ত্রিক প্রক্রিয়া, শান্তি ও ন্যায়বিচারের জন্য কাজ করছেন।
"র‍্যাডিক্যাল টিচার" ১৯৭৫ সালে প্রতিষ্ঠিত হয়েছিল। পিটসবার্গ বিশ্ববিদ্যালয়ের ইউনিভার্সিটি লাইব্রেরি সিস্টেম এই সাময়িকী প্রকাশ করে, প্রতি বছরে তিনবার এটি জনসাধারণের কাছে প্রকাশিত হয়। "র‌্যাডিক্যাল টিচারের" সদর দপ্তর হল ম্যাসাচুসেটসের ক্যামব্রিজ। এই গবেষণা সাময়িকীটি শিক্ষার সকল স্তরে উগ্র শিক্ষাবিদদের আগ্রহের নিবন্ধ প্রকাশ করে। এটি শিক্ষাবিদ্যা এবং পাঠ্যক্রমের পাশাপাশি, শিক্ষাগত বিষয়ের সাথে সম্পর্কিত লিঙ্গ এবং যৌনতা, বিশ্বায়ন, জাতি, অক্ষমতা এবং অনুরূপ বিষয়গুলির উপর প্রতিবেদন তৈরি করে। সাময়িকীটি বৈষম্যের মূল কারণগুলি পরীক্ষা করার চেষ্টা করে এবং এই ধারণাটি প্রচার করে যে শিক্ষাবিদদেরও সক্রিয় কর্মী হওয়া উচিত, যাতে তাঁরা প্রগতিশীল সামাজিক পরিবর্তনের জন্য কাজ করেন। "র‌্যাডিক্যাল টিচারে" প্রকাশিত হওয়ার জন্য আসা প্রতিটি নিবন্ধ কঠোরভাবে কয়েক ডজন ব্যক্তি দ্বারা পর্যালোচিত হয়, যে ব্যক্তিদের মার্কিন যুক্তরাষ্ট্র জুড়ে শিক্ষার পটভূমি আছে।
সাময়িকীর প্রতিটি সংখ্যার একটি বিষয়বস্তু রয়েছে যার সাথে বেশিরভাগ নিবন্ধ সম্পর্কিত। অতীতে প্রকাশিত হওয়া বিষয়বস্তুগুলির মধ্যে রয়েছে "যুদ্ধের সময়ে শিক্ষাদান", "শিক্ষাদান করা যে কৃষ্ণাঙ্গ জীবনও মূল্যবান", "শ্রেণীকক্ষে জাতি", এবং "পরিচয়ের রাজনীতির বাইরে "। নিবন্ধগুলি ছাড়াও, "র‌্যাডিক্যাল টিচার" বইয়ের পর্যালোচনা, শিক্ষামূলক নোট এবং শিক্ষা কর্মীদের জন্য সংবাদ প্রকাশ করে।
এই শিক্ষামূলক সাময়িকীর জন্য কোন চাঁদা লাগেনা।
"র‌্যাডিক্যাল টিচারের" একটি ব্লগ রয়েছে, তাদের ওয়েবসাইটের মাধ্যমে সেখানে পৌঁছোনো যেতে পারে। ব্লগটি সাময়িকীর মতো একই বিষয়ের বিন্যাস অনুসরণ করে, কিন্তু এটি প্রকৃত সময়ে (রিয়েল-টাইম) হালনাগাদ করা হয়। ব্লগটিতে ইলেকট্রনিক বিন্যাসে ব্যক্তিদের শিক্ষাগত সমস্যাগুলি প্রকৃত সময়ে হালনাগাদ করা যায়। জার্নাল রিলিজে ব্লগ পোস্ট পুনরাবৃত্তি হয় না।
নিউক্লিয়ার ঝিল্লি

নিউক্লিয়ার ঝিল্লি, নিউক্লিয়ার মেমব্রেন নামেও পরিচিত, দুটি লিপিড বাইলেয়ার মেমব্রেন দ্বারা গঠিত যা সুকেন্দ্রিক কোষ নিউক্লিয়াসকে ঘিরে থাকে যা বংশাণুসমগ্রকে ঘিরে থাকে।
নিউক্লিয়ার ঝিল্লি দুটি লিপিড বাইলেয়ার মেমব্রেন থাকে: একটি অভ্যন্তরীণ পারমাণবিক ঝিল্লি এবং একটি বাইরের পারমাণবিক ঝিল্লি। ঝিল্লির মধ্যবর্তী স্থানকে পেরিনিউক্লিয়ার স্পেস বলে। এটি সাধারণত প্রায় ১০-৫০ ন্যানোমিটার চওড়া হয়। বাইরের পারমাণবিক ঝিল্লি এন্ডোপ্লাজমিক রেটিকুলাম ঝিল্লির সাথে অবিচ্ছিন্ন থাকে। নিউক্লিয়ার ঝিল্লিতে অনেকগুলি নিউক্লিয়ার রন্ধ্র রয়েছে যা উপাদানগুলিকে সাইটোসল এবং নিউক্লিয়াসের মধ্যে উপাদানসমূহ স্থানান্তর করতে দেয়। ইন্টারমিডিয়েট ফিলামেন্ট প্রোটিন যা ল্যামিন নামে পরিচিত তা অভ্যন্তরীণ নিউক্লিয়ার ঝিল্লির অভ্যন্তরীণ দিকের নিউক্লিয়াস লেমিনা নামে একটি কাঠামো তৈরি করে এবং নিউক্লিয়াসকে কাঠামোগত সমর্থন দেয়।
রেড র‍্যাগ (পত্রিকা)

রেড র‍্যাগ: এ ম্যগাজিন অফ উইমেন'স লিবারেশন হল একটি ব্রিটিশ সমাজতান্ত্রিক নারীবাদী পত্রিকা, যেটি ১৯৭২ থেকে ১৯৮০ সালের মধ্যে প্রকাশিত হয়েছিল।
পত্রিকাটি সমষ্টিগত একটি মার্কসবাদী দল দ্বারা উৎপাদিত হয়েছিল, কিন্তু এটি কোন রাজনৈতিক দলের সাথে সংযুক্ত নয়। যদিও গ্রেট ব্রিটেনের কমিউনিস্ট পার্টির (সিপিজিবি) লন্ডন সদস্যরা এটির প্রতিষ্ঠা করেছিলেন, এর সম্পাদকরা "সম্পূর্ণ গণতন্ত্রের" আহ্বান জানিয়েছিলেন। তাঁরা পার্টির বাইরে থেকে নারীবাদী অবদানকারীদের এই পত্রিকার সঙ্গে যুক্ত করেছিলেন। এই একাধিকত্বের ফলে প্রথম সংখ্যা প্রকাশের পর সিপিজিবিতে অশান্তির সৃষ্টি হয়। এর পরিপ্রেক্ষিতে দল এই পত্রিকাকে তহবিল দেওয়া প্রত্যাহার করে নেয় এবং পত্রিকার সম্পাদকীয় বোর্ডকে বহিষ্কার করে। পত্রিকার সম্পাদকীয়তে যৌথভাবে প্রতিক্রিয়া জানানো হয়েছিল যে "এট নিষিদ্ধ করা আপনার অধিকারের মধ্যে পড়েনা"।
"রেড র‍্যাগ" মহিলাদের প্রভাবিত করে, "প্রাণবন্ত এবং প্রায়শই অযৌক্তিক" এমন অনেক বিষয়ে সক্রিয়তার জন্য চাপ দেওয়া হয়:
লেখকদের মধ্যে ছিলেন বিয়াট্রিক্স ক্যাম্পবেল, স্যু স্লিপম্যান, শিলা রোবোথাম, অড্রে ওয়াইজ, রোজালিন্ড ডেলমার এবং সেলমা জেমস।
ধারাবাহিক ধর্ষক

একজন ধারাবাহিক ধর্ষক হলেন এমন একজন যিনি একাধিক ধর্ষণ করেন, তা একাধিক শিকার বা একক শিকারকে নির্দিষ্ট সময়ের মধ্যে বারবার। কিছু ধারাবাহিক ধর্ষক শিশুদের লক্ষ্য করে। "যৌন শিকারী", "পুনরাবৃত্ত ধর্ষণ" এবং "একাধিক অপরাধমূলক শব্দগুলিও" সেই ব্যক্তিদের কার্যকলাপ বর্ণনা করতে ব্যবহার করা যেতে পারে যারা পরপর একাধিক ধর্ষণ করে, কিন্তু গবেষণায় স্ব-প্রতিবেদন করার সময় তাদের বিচার করা হয়নি। অন্যরা কারাগারে তাদের হামলা করে। কিছু কিছু ক্ষেত্রে, একদল ধারাবাহিক ধর্ষক একসাথে কাজ করতে পারে। এই ধর্ষকদের আচরণের একটি প্যাটার্ন থাকতে পারে যা কখনও কখনও তাদের কার্যকলাপের ভবিষ্যদ্বাণী করতে এবং তাদের গ্রেপ্তার এবং দোষী সাব্যস্ত করতে সহায়তা করে। ধারাবাহিক ধর্ষকরাও এক বারের অপরাধীদের থেকে আলাদা কারণ "ধারাবাহিক ধর্ষকরা প্রায়শই অপহরণ, মৌখিক এবং শারীরিকভাবে শিকারদের হুমকি এবং অস্ত্র ব্যবহার বা হুমকিতে জড়িত থাকে।" 
অনেক সময় ধর্ষিত ব্যক্তিদের শারীরিক পরীক্ষা ও সাক্ষ্য থেকে যে প্রমাণ সংগ্রহ করা হয় তা অনেক আইন প্রয়োগকারী সংস্থার দখলে থাকে এবং একটি নির্দিষ্ট সময়ের মধ্যে ধর্ষক অপরাধটি করেছে তা স্বীকৃতির ক্ষেত্রে বাধা সৃষ্টি করতে পারে। ভুক্তভোগীরা তদন্তে সহযোগিতা না করলে ধর্ষকের দোষী সাব্যস্ত হতে দেরি হতে পারে। প্রমাণে ডিএনএ, লালা এবং আঙুলের ছাপ, চুল, যোনি সোয়াব, আঙুলের নখের কাটা বা ভাঙ্গা অংশ এবং বিছানার চাদর থাকতে পারে। যারা ধারাবাহিক ধর্ষণের তদন্ত করেন তারা ধর্ষকের কৌশল বা ধরণগুলিকে চিহ্নিত করে গ্রেপ্তারের আগে প্রায়ই একটি 'ডাকনাম' দিয়ে ধর্ষককে চিহ্নিত করে। 
ভুক্তভোগীর পরিচিত একজন ধর্ষকের চেয়ে ধারাবাহিক ধর্ষকদের দোষী সাব্যস্ত হওয়ার সম্ভাবনা বেশি। ধর্ষণের একটি মামলার জন্য দোষী সাব্যস্ত ব্যক্তিদের বিপরীতে, ধর্ষণ কিটগুলির ব্যাকলগ বিশ্লেষণের ধীর প্রক্রিয়ার কারণে ধারাবাহিক ধর্ষকরা প্রায়শই অচেনা রয়ে যায়। অতীতে সংঘটিত ধর্ষণে জড়িত কোন ব্যক্তিকে চিহ্নিত করতে অনেক বছর সময় লাগতে পারে। 
কেস ওয়েস্টার্ন রিজার্ভ ইউনিভার্সিটি আগে গ্রেপ্তার হওয়া যৌন অপরাধীদের প্রবণতা চিহ্নিত করেছে। ২৬% আগে যৌন নিপীড়নের জন্য গ্রেপ্তার হয়েছিল। ৬০% প্রথমটির সাথে সম্পর্কহীন কমপক্ষে অন্য একটি যৌন নিপীড়নের জন্য গ্রেপ্তার হয়েছিল। 
এই ধরনের অপরাধীদের দমন ও ধরার জন্য, এফবিআই ১৯৭৪ সালে তার আচরণগত বিজ্ঞান ইউনিট তৈরি করে। 
একজন ধারাবাহিক ধর্ষক সম্ভাব্য শিকার শনাক্ত করতে অনলাইন ডেটিং সাইট ব্যবহার করতে পারেন। শিকার এবং তাদের পরিবারের ক্ষতির হুমকি দেওয়া আরেকটি কৌশল। শিকারকে কখনও কখনও মাদকদ্রব্য দিয়ে কাবু করতে পারে। কিছু ধারাবাহিক ধর্ষকদের লক্ষ্য ও সময়সূচী নির্দিষ্ট করা থাকে। একজন ধারাবাহিক ধর্ষক ওয়েবসাইটে তাদের ক্রিয়াকলাপ বর্ণনা করতে পারে, যৌন নিপীড়ন করার জন্য তারা যে কৌশলগুলি ব্যবহার করে তা বর্ণনা করে। ২০১৪ সালে, একটি ১৮ বছর বয়সী ব্যক্তি ধারাবাহিক ধর্ষণের জন্য অভিযুক্ত মেয়েদের সাথে সম্পর্ক স্থাপনের জন্য সেল ফোন মেসেজিং অ্যাপস ফেসবুক, কিক এবং স্ন্যাপচ্যাট ব্যবহার করেছিল। কিছু ধারাবাহিক ধর্ষক শিকারদের দূরবর্তী স্থানে নিয়ে যায়।
জর্জ জোসেফ সিভেক

জর্জ জোসেফ সিভেক (১৬ এপ্রিল, ১৯১৭ - ২৬ ফেব্রুয়ারি, ১৯৪২) একজন মার্কিন খুনি এবং ধারাবাহিক ধর্ষক ছিলেন। ৫ ফেব্রুয়ারি, ১৯৪১ সালে নিউইয়র্ক সিটির ব্রঙ্কসে একজন কফি আমদানিকারকের স্ত্রী, ২৯ বছর বয়সী ক্যাথরিন "কিটি" পাপ্পাসকে হত্যা করার জন্য তাকে মৃত্যুদণ্ড দেওয়া হয়েছিল, 
সিভেক ১৯১৮ সালে হ্যারিসবার্গ, পেনসিলভেনিয়াতে জন্মগ্রহণ করেন এবং পেনসিলভানিয়ার নিকটবর্তী স্টিলটনে বেড়ে ওঠেন, যা যুগোস্লাভ এবং হাঙ্গেরীয় ঐতিহ্য থেকে এসেছে। তার নিজের স্বীকারোক্তি অনুযায়ী, তার লালন-পালন রুক্ষ ছিল, কারণ তার পরিবার ছিল অত্যাচারী।
পল হিকসন

পল অ্যান্টনি হিকসন (১০ মে ১৯৪৭ - ২৭ ডিসেম্বর ২০০৮) ছিলেন একজন ব্রিটিশ প্রাক্তন সাঁতার প্রশিক্ষক, মূলত লিসেস্টারশায়ার থেকে। তিনি ১৯৮০-এর দশকে দুটি অলিম্পিকে ব্রিটিশ অলিম্পিক সাঁতার দলের কোচ ছিলেন, কিন্তু তার খেলাধুলার দক্ষতার পিছনে, তিনি কিশোরী মহিলা সাঁতারুদের একজন দৃঢ়সংকল্পিত এবং বিপথগামী ধারাবাহিক ধর্ষক ছিলেন।
তিনি লিসেস্টারের নরউইচ রোডে বেড়ে ওঠেন। তিনি আর্থার ওয়াল্টার হিকসন (১৯১৪-২০০০) এবং আইরিস মেরি উইলবি (১৯২০-২০০৯) এর ছেলে, যারা ১৯৪০ সালে বিয়ে করেছিলেন।
জন ল্যাম্বে (এম৫ ধর্ষক)

জন ল্যাম্বে (জন্ম ১৯৪৪, ফোর্ডিংব্রিজ, হ্যাম্পশায়ারে) অন্যথায় এম৫ ধর্ষক নামে পরিচিত একজন ব্রিটিশ ধারাবাহিক ধর্ষক, যিনি একজন নির্মাতা এবং লরি ড্রাইভার হিসাবে কাজ করেছিলেন।
১৯৭৫ থেকে ১৯৮০ সালে গ্রেপ্তার হওয়া পর্যন্ত, তিনি দক্ষিণ পশ্চিম ইংল্যান্ডের এম৫ মোটরওয়ে সংলগ্ন ব্রিস্টল এবং টনটন এলাকায় ১৫-৭৪ বছর বয়সী মহিলাদের উপর যৌন আক্রমণের জন্য দায়ী ছিলেন।
তার এক শিকারের স্বামী তাকে গাড়ি নিয়ে টনটনের অপরাধের ঘটনাস্থল ছেড়ে যাওয়ার সময় দেখে ফেলে এবং শনাক্ত করার করার পর তাকে গ্রেপ্তার করা হয়েছিল।
১৯৮১ সালে, তাকে ১২টি ধর্ষণ এবং ৬টি ধর্ষণ চেষ্টার অভিযোগে দোষী সাব্যস্ত করা হয়েছিল এবং তাকে যাবজ্জীবন কারাদণ্ড দেওয়া হয়েছিল।
ফরিদপুর জেলার উল্লেখযোগ্য ব্যক্তিদের তালিকা

ফরিদপুর জেলার উল্লেখযোগ্য ব্যক্তিদের তালিকায় বাংলাদেশের ফরিদপুর জেলায় জন্ম নিয়েছেন বা বসবাস করেছেন কিংবা পৈত্রিক নিবাস এখানে এমন উল্লেখযোগ্য ব্যক্তিদের নাম সন্নিবেশ করা হয়েছে।
মেলভিন কার্টার (অপরাধী)

মেলভিন কার্টার, কলেজ টেরেসের ধর্ষক নামে পরিচিত, একজন মার্কিন ধারাবাহিক ধর্ষক যিনি ১৯৭১ থেকে ১৯৮০ সালের মধ্যে অন্তত ১০০ নারীকে ধর্ষণের কথা স্বীকার করেন। 
কার্টার কলোরাডোতে জন্মগ্রহণ করেন। বৌদ্ধিকভাবে প্রতিভাধর, তার সীমিত সামাজিক এবং মানসিক দক্ষতা ছিল, এবং পরবর্তীতে তার মাকে আধিপত্যবাদী হিসাবে বর্ণনা করবে। তিনি স্কুল অফ মাইনের একজন সফল ছাত্র ছিলেন।
তিনি পাবলিক পার্কে মহিলাদের নক করতে শুরু করেন, পেছন থেকে এসে তাদের স্তন চেপে ধরেন। পরে তিনি তার শিকারদের অচেতন করার জন্য ইথার ব্যবহার করেন, তারা অচেতন হওয়ার পরে তাদের হাতড়ে বেড়ান। এই সময়কালে তিনি ভ্রমণের অপরাধে এক রাত জেলে কাটান। স্নাতক হওয়ার পর, তিনি ক্যালিফোর্নিয়ায় চলে যান যেখানে তিনি একজন কম্পিউটার প্রকৌশলী হিসেবে বে এরিয়াতে চাকরি পান।
রানী আরওয়ার প্রাসাদ

রাণী আরওয়ার প্রাসাদ ( , 'প্যালেস অফ দ্য নোবেল কুইন' ) ছিল ইয়েমেনি রাণী আরওয়া আল-সুলাইহির বাসভবন, যিনি ১১শতকে রাজত্ব করেছিলেন। এটি জিবলা শহরে অবস্থিত। প্রাসাদটি আজ ধ্বংসপ্রাপ্ত। এটি পুনরুদ্ধারের জন্য প্রচেষ্টা চলছে। হিসাবে মিন জমা রিপোর্ট. সংস্কৃতির - ঐতিহাসিক শহরগুলির সংরক্ষণের জন্য সাধারণ সংস্থা - ইউনেস্কোর রাষ্ট্রপতির কার্যালয়, রাণীর প্রাসাদের বিস্তৃত ধ্বংসাবশেষে ৩৬৫টি কক্ষ ছিল। কিংবদন্তী অনুযায়ী বছরের প্রতিরাতের জন্য একটি করে কামরা বানানো হয়েছে। প্রাসাদের দেয়ালের পাশে বসা স্থানীয় সুপ্রাচীন বাজার এখনো বসে।
জিন মরিসন

জিন অ্যান্টনি "রকি" মরিসন (জন্ম ১৯৫৮) ছিলেন একজন প্রতারক ফরেনসিক গোয়েন্দা, যিনি তিন দশকেরও বেশি সময় ধরে ইংল্যান্ডের গ্রেটার ম্যানচেস্টারের হাইড এলাকায় ডক্টর জিন মরিসন নামে কাজ করেছেন।
তার ট্রেডমার্ক ভেড়ার চামড়ার জ্যাকেটের জন্য স্মরণীয়, তার প্রতারণার সময় তিনি কেবল জনসাধারণের সদস্যদেরই নয়, অনেক বিচারক, আইনজীবী এমনকি পুলিশ সদস্যদেরকেও প্রতারণা করতে পেরেছিলেন, এই বিশ্বাসে যে তিনি ফরেনসিক বিজ্ঞানের একজন প্রকৃত বিশেষজ্ঞ। 
আদালতে উপস্থিত হয়ে, তিনি পুরো বিচারের সময় "ডাক্তার" হিসাবে উল্লেখ করার জন্য জোর দিয়েছিলেন, এবং বিচারের পুরো প্রক্রিয়া জুড়ে জুরিদের অনেক অনুষ্ঠানে হাসি থামাতে হয়েছিল। মরিসন দুটি অভিযোগের দোষ স্বীকার করেন এবং বাকি ২৩টির মধ্যে ২০টিতে দোষী সাব্যস্ত হন; তাকে পাঁচ বছরের কারাদণ্ড দেওয়া হয়েছিল, পুলিশ পরামর্শ দিয়েছিল যে মরিসন মুক্তির পরে তার ফরেনসিক সার্ভিসে যোগদান করতে পারবেন।
বাংলাদেশ পদার্থবিজ্ঞান অলিম্পিয়াড

বাংলাদেশ পদার্থবিজ্ঞান অলিম্পিয়াড (বাংলাদেশ ফিজিক্স অলিম্পিয়াড বা বিডিপিএইচও নামে অধিক প্রচারিত) হলো বাংলাদেশের শিক্ষার্থীদের পদার্থবিজ্ঞানের জাতীয় পর্যায়ের সর্বোচ্চ প্রতিযোগিতা। ২০১১ খ্রিষ্টাব্দে বাংলাদেশে প্রথম পদার্থবিজ্ঞান অলিম্পিয়াডের আসর অনুষ্ঠিত হয়। এই প্রতিযোগিতায় বাংলাদেশের পক্ষে আন্তর্জাতিক পদার্থবিজ্ঞান অলিম্পিয়াড এবং এশীয় পদার্থবিজ্ঞান অলিম্পিয়াডের দল‌ নির্বাচিত হয়।
বাংলাদেশে প্রথম ২০১১ সালে এই প্রতিযোগিতা শুরু হয়। ২০১৯ এ আন্তর্জাতিক পদার্থবিজ্ঞান অলিম্পিয়াড এর আয়োজক ইসরায়েল হওয়া সেই আসরে বাংলাদেশ দল অংশ নেয়নি। 
বাংলাদেশ ফিজিক্স অলিম্পিয়াড কমিটি দ্বারা বাছাইকৃত দল ২০১১ সাল থেকে অদ্যাবধি ২টি রৌপ্য পদক, ১৭টি ব্রোঞ্জ পদক ও ১৬টি সম্মানজনক স্বীকৃতি পেয়েছে।
ব্রেন্ডান গ্লিসন

ব্রেন্ডান গ্লিসন (; জন্ম: ২৯ মার্চ ১৯৫৫) একজন আইরিশ অভিনেতা ও চলচ্চিত্র পরিচালক। তিনি তিনটি ইফটা পুরস্কার, দুটি বিফা এবং একটি প্রাইমটাইম এমি পুরস্কার অর্জন করেন এবং দুটি বাফটা পুরস্কার, পাঁচটি গোল্ডেন গ্লোব পুরস্কার ও একটি একাডেমি পুরস্কারের মনোনয়ন লাভ করেন। ২০২০ সালে "দি আইরিশ টাইমস" তাদের আয়ারল্যান্ডের সেরা চলচ্চিত্র অভিনয়শিল্পী তালিকায় তাকে ১৮তম স্থান প্রদান করে। তিনি অভিনয়শিল্পী ডমনাল গ্লিসন ও ব্রায়ান গ্লিসনের পিতা।
গ্লিসন "হ্যারি পটার" চলচ্চিত্র ধারাবাহিকে (২০০৫-২০১০) অ্যালাস্টর মুডি চরিত্রের জন্য সর্বাধিক পরিচিত। তিনি "ব্রেভহার্ট" (১৯৯৫), "মাইকেল কলিন্স" (১৯৯৬), "টুয়েন্টি এইট ডেজ লেটার" (২০০২), "গ্যাংস অব নিউ ইয়র্ক" (২০০২), "কোল্ড মাউন্টেন" (২০০৩), "ট্রয়" (২০০৪), "সাফ্রেগেট" (২০১৫), "প্যাডিংটন টু" (২০১৭), "দ্য ব্যালাড অব বাস্টার স্ক্রাগস" (২০১৮), ও "দ্য ট্র্যাজেডি অব ম্যাকবেথ" (২০২১) চলচ্চিত্রে পার্শ্ব চরিত্রে অভিনয় করেন। তিনি "দ্য জেনারেল" (১৯৯৮), "ইন ব্রুজ" (২০০৮), "দ্য গার্ড" (২০১১), "ক্যালভারি" (২০১৪), "ফ্র্যাঙ্কি" (২০১৯), ও "দ্য ব্যানশিজ অব ইনিশেরিন" (২০২২)-এ শ্রেষ্ঠাংশে অভিনয় করেন। শেষোক্ত চলচ্চিত্রের জন্য তিনি শ্রেষ্ঠ পার্শ্ব অভিনেতা বিভাগে একাডেমি পুরস্কারের মনোনয়ন লাভ করেন।
তিনি ২০০৯ সালে টেলিভিশন চলচ্চিত্র "ইনটু দ্য স্টর্ম"-এ উইনস্টন চার্চিল চরিত্রে অভিনয়ের জন্য টিভি চলচ্চিত্রে সেরা প্রধান অভিনেতা বিভাগে প্রাইমটাইম এমি পুরস্কার অর্জন করেন। এছাড়া তিনি শোটাইমের "দ্য কমি রুল" (২০২০) ধারাবাহিকে ডোনাল্ড ট্রাম্প চরিত্রে অভিনয় করে গোল্ডেন গ্লোব পুরস্কারের মনোনয়ন লাভ করেন। ২০১৭ থেকে ২০১৯ সাল পর্যন্ত তিনি অপরাধধর্মী ধারাবাহিক "মিস্টার মার্সিডিজ"-এ শ্রেষ্ঠাংশে অভিনয় করেন। তিনি স্টিফেন ফ্রিয়ার্সের সানড্যান্স টিভি ধারাবাহিক "স্টেট অব দি ইউনিয়ন" (২০২২)-এ অভিনয়ের জন্য আরেকটি এমি পুরস্কারের মনোনয়ন লাভ করেন।
গ্লিসন ১৯৫৫ সালের ২৯শে মার্চ প্রজাতন্ত্রী আয়ারল্যান্ডের ডাবলিন শহরে জন্মগ্রহণ করেন। তার পিতা ফ্র্যাঙ্ক গ্লিসন (১৯১৮-২০১০) এবং মাতা প্যাট (১৯২৫-২০০৭)। গ্লিসন ছেলেবেলায় ভীষণ পড়ুয়া ছিলেন। তিনি ডাবলিনের ফেয়ারভিউয়ের সেন্ট জোসেফ্‌স সিবিএস থেকে দ্বিতীয় স্তরের শিক্ষা অর্জন করেন। সেখানে তিনি বিদ্যালয়ের নাট্য দলের সদস্য ছিলেন। তিনি ইউনিভার্সিটি কলেজ ডাবলিন থেকে ইংরেজি ও আইরিশ ভাষায় বিএ ডিগ্রি অর্জন করেন। অভিনেতা হিসেবে প্রশিক্ষণ গ্রহণ করার পর তিনি ২০০৪ সালে বন্ধ হয়ে যাওয়া নর্থ কাউন্টি ডাবলিনের ক্যাথলিক বেলক্যাম্প কলেজে আইরিশ ও ইংরেজির শিক্ষক হিসেবে নিয়োজিত ছিলেন। শিক্ষকতার পাশাপাশি তিনি অভিনয়ও চালিয়ে যান। তিনি ডাবলিন ও পার্শ্ববর্তী অঞ্চলে আধা-পেশাদার ও পেশাদার মঞ্চনাটকে অভিনয় করতেন। ১৯৯১ সালে অভিনয়ের পূর্ণ মনোযোগ দিতে তিনি শিক্ষকতার পেশা ছেড়ে দেন।
পল ডেনো

পল ফ্র্যাঙ্কলিন ডেনো (; ; জন্ম: ১৯ জুন ১৯৮৪) একজন মার্কিন অভিনেতা। তিনি ব্রডওয়ে মঞ্চে অভিনয়ের মধ্য দিয়ে তার পেশাদার অভিনয় জীবন শুরু করেন। তিনি "এল.আই.ই." (২০০১) চলচ্চিত্রে অভিনয়ের জন্য শ্রেষ্ঠ নবাগত অভিনয়শিল্পী বিভাগে ইন্ডিপেন্ডেন্ট স্পিরিট পুরস্কার অর্জন করেন এবং "লিটল মিস সানশাইন" (২০০৬) চলচ্চিত্রে অভিনয় করে বিস্তর পরিচিতি অর্জন করেন। পল টমাস অ্যান্ডারসনের নাট্যধর্মী "দেয়ার উইল বি ব্লাড" (২০০৭) চলচ্চিত্রে যমজ চরিত্রে অভিনয় করে তিনি শ্রেষ্ঠ পার্শ্বচরিত্রে অভিনেতা বিভাগে বাফটা পুরস্কারের মনোনয়ন লাভ করেন।
ডেনো "টুয়েলভ ইয়ার্স আ স্লেইভ" ও "প্রিজনার্স" (২০১৩) ও "লাভ অ্যান্ড মার্সি" (২০১৪) চলচ্চিত্রে বিচ বয়জের প্রতিষ্ঠাতা ব্রায়ান উইলসন চরিত্রে অভিনয় করে সমাদৃত হন। শেষোক্ত চলচ্চিত্রে অভিনয়ের জন্য তিনি শ্রেষ্ঠ পার্শ্ব অভিনেতা বিভাগে গোল্ডেন গ্লোব পুরস্কারের মনোনয়ন লাভ করেন। তিনি "দ্য ব্যাটম্যান" (২০২২)-এ দ্য রিডলার এবং "দ্য ফেবলম্যান্স" (২০২২) চলচ্চিত্রে অভিনয় করেন। "দ্য ফেবলম্যান্স" চলচ্চিত্রের জন্য তিনি শ্রেষ্ঠ পার্শ্ব চরিত্রে অভিনেতা বিভাগে স্ক্রিন অ্যাক্টরস গিল্ড পুরস্কারের মনোনয়ন লাভ করেন।
রিচার্ড ফোর্ডের উপন্যাস অবলম্বনে নির্মিত নাট্যধর্মী "ওয়াইল্ডলাইফ" (২০১৮) চলচ্চিত্র দিয়ে ডেনোর পরিচালনায় অভিষেক ঘটে। তিনি তার স্ত্রী জো কাজানের সাথে যৌথভাবে এর চিত্রনাট্যও লিখেন। এছাড়া ২০১৮ সালে তিনি শোটাইমের মিনি ধারাবাহিক "এসকেপ অ্যাট ড্যানমোরা"-এ একজন দাগী আসামী চরিত্রে অভিনয় করে সেরা পার্শ্ব অভিনেতা বিভাগে প্রাইমটাইম এমি পুরস্কারের মনোনয়ন লাভ করেন।
নিভি (বস্ত্র)

নিবী (নিভি, নিভী, নিবি) ছিল একটি নারীর পোশাক। এটি একটি সাধারণ কাপড়ের টুকরো ছিল যা কোমরের চারপাশে মোড়ানো বা পরার জন্য ছিল, এটি শরীরের নীচের অংশ ঢেকে রাখত।
সংস্কৃত ভাষায় নিবী শব্দের মানে হল নারীর কোমরের চারপাশে পরিহিত একটি নিচু পোশাক। 
ঢেকে রাখা এবং জড়িয়ে পরা প্রাচীন ভারতীয় পোশাকের অভ্যস্ত রূপ ছিল। এটি বৈদিক যুগের একটি অন্তরঙ্গ পোশাক এবং মহিলাদের পোশাকের মধ্যে সবচেয়ে সংবেদনশীল।
বেদে জড়িয়ে পরা ও মোড়ানোর ব্যবহার এবং শৈলী অনুসারে সমসাময়িক পোশাকের বর্ণনা দেওয়া হয়েছে। উত্তরীয় একটি উপরের শরীরের পোশাক, আদিবাস একটি বাইরের পোশাক এবং বাস একটি নিম্ন শরীরের পোশাক হিসাবে বোঝায়। অতএব নিবীকে বাস হিসেবে শ্রেণিবদ্ধ করা যেতে পারে, এটি একটি সাধারণ আয়তক্ষেত্রাকার পোশাকের টুকরো ছিল।
মহিলারা কোমরের চারপাশে নিবীকে আঁকড়ে ধরে রাখত। শরীরের উপরের অংশটি খোলা রেখে এটি মহিলাদের নীচের শরীরের জন্য একটি অভ্যন্তরীণ মোড়ক ছিল। পুরানো পোশাকে, এটি 'নিবী বাঁধ' নামেও পরিচিত ছিল। 
আরও তথ্যের জন্য দেখুন: শাড়ি § নিবী স্টাইল
হারিম শাহ

ফিজা হুসেন, হারিম শাহ নামে বেশি পরিচিত, একজন পাকিস্তানি সোশ্যাল মিডিয়া ব্যক্তিত্ব, টিকটকে সক্রিয়।
জারার হোসেন শাহের জন্ম, তিনি ফিজা হোসেন নামে জন্মগ্রহণ করেন এবং একটি ধর্মীয় বিদ্যালয়ে অধ্যয়ন করেন। তিনি পেশোয়ার বিশ্ববিদ্যালয়ের তুলনামূলক ধর্মে দর্শনের মাস্টার্সের ছাত্রী। ২৮জুন ২০২১-এ, হারিম পাকিস্তান পিপলস পার্টির নেতার সাথে তার বিবাহের বিষয়টি নিশ্চিত করেছিল কিন্তু তার স্বামীর সম্পর্কে বিস্তারিত গোপন রেখেছিল।
অক্টোবর ২০১৯ সালে, পররাষ্ট্র দফতরের ভিতরে শুট করা হারিম শাহের ভিডিও প্রতিক্রিয়া সৃষ্টি করে এবং প্রধানমন্ত্রী ইমরান খান কীভাবে শাহকে অনুমতি দেওয়া হয়েছিল তা তদন্তের নির্দেশ দেন। ফেডারেল মন্ত্রী শেখ রাশেদের সাথে তার কথোপকথনের একটি ভিডিও রেকর্ডিং ফাঁস হওয়ার পরে তিনি তার মন্তব্যের জন্য প্রতিক্রিয়া পেয়েছিলেন। ২০১৯ সালের ডিসেম্বরে, দুবাইয়ের একটি মলের উদ্বোধনী অনুষ্ঠানে তাকে হয়রানি করা হয়েছিল।
২০২১ সালের জানুয়ারিতে, হারিম শাহ মুফতি কাভিকে 'নোংরা', 'অশ্লীল' কথোপকথনের জন্য চড় মেরেছিলেন এবং দাবি করেছিলেন যে মুফতি কাভি তাকে এবং তার চাচাতো ভাইকে শারীরিকভাবে হয়রানি করেছিলেন। ২০২১ সালের মার্চ মাসে, হারিম শাহ এক বন্ধুর বিরুদ্ধে খুনের চেষ্টা এবং শারীরিক নির্যাতনের জন্য এফআইআর দায়ের করেছিলেন।
২০২১ সালের জুলাই মাসে, ইন্টারনেটে ভিডিওগুলির একটি প্রসার ঘটেছে যেখানে দেখানো হয়েছে যে হারিম শাহ শীশা ধূমপান করছেন সোশ্যাল মিডিয়ায় ভাইরাল হয়েছে।
জানুয়ারী ২০২২-এ, ফেডারেল ইনভেস্টিগেশন এজেন্সি (এফআইএ) টিকটক তারকা হারিম শাহের বিরুদ্ধে একটি মানি লন্ডারিং তদন্ত শুরু করেছিল যখন তিনি দাবি করেছিলেন যে তিনি উল্লেখযোগ্য পরিমাণ নগদ নিয়ে পাকিস্তান থেকে যুক্তরাজ্য ভ্রমণ করেছিলেন।
গ্যাংলিয়ন সিস্ট

গ্যাংলিয়ন সিস্ট এক ধরণের টিউমার যা অস্থিসন্ধি, আঙ্গুল, কবজি, গোড়ালি বা পায়ের পাতার নীচের অংশের টেন্ডন বা জয়েন্টের উপরে হয়। এটি প্রায়শই কব্জির পিছনের অংশে দেখা যায়, তাছাড়া কব্জির সামনের দিকেও দেখা যায়। সাধারণত কোন উপসর্গ ছাড়াই এটা প্রায় কয়েক মাসের মধ্যে শুরু হতে পারে। মাঝে মাঝে ব্যথা বা অসাড়তা দেখা দিতে পারে। জটিলতার মধ্যে কারপাল টানেল সিন্ড্রোম অন্তর্ভুক্ত থাকতে পারে। এটা দেখতে তরল থলির মত দেখায়। এর ভেতরে ঘন, বর্ণহীন, স্বচ্ছ, আঠালো ও জেলির ন্যায় উপাদান থাকে। যা একটি বিনাইন বা অনপকারী তরলভর্তি লাম্প বা পিণ্ড। আকারের উপর ভিত্তি করে সিস্ট দৃঢ় বা ফাঁপা হতে পারে। গ্যাংলিয়ন সিস্টকে বাইবেল সিস্ট বা বাইবেল বাম্পসও বলা হয়।
গ্যাংলিয়ন সিস্ট হওয়ার নির্দিষ্ট কারণ জানা যায়নি। অন্তর্নিহিত প্রক্রিয়াটি সায়নোভিয়াল ঝিল্লির আউটপাউচিং জড়িত বলে বিশ্বাস করা হয়। ঝুঁকির কারণগুলির মধ্যে জিমন্যাস্টিকস কার্যকলাপ অন্তর্ভুক্ত। ডাক্তাররা গ্যাংগলিয়ন সিস্টের ব্যাপারে নিশ্চিত থাকতে একটি সাধারণ পরীক্ষাটি করে থাকেন।
আপনার লাম্পের ওপর ফ্ল্যাশলাইটের আলো ফেলুন। যদি এটির ওপর আলো উজ্জ্বল হয় বা জ্বলজ্বল করে, তাহলে জানবেন যে এটি গ্যাংগলিয়ন সিস্ট। এর কারণ সলিড মাস বা কঠিন পুঞ্জের লাম্পের ওপর আলো উজ্জ্বল হয় না কিন্তু তরলপূর্ণ লাম্পের ওপর আলো জ্বলজ্বল করে বা উজ্জ্বল হয়। অন্যান্য সম্ভাব্য কারণগুলি বাতিল করার জন্য মেডিকেল ইমেজিং করা যেতে পারে।
জয়েন্ট  বা টেন্ডনের যন্ত্রণা বা যান্ত্রিক পরিবর্তনের ফলে এই সমস্যাটি বাড়তে পারে। যাদের অষ্টিও আরথ্রাইটিস আছে এবং জয়েন্ট  বা টেন্ডনে আঘাত প্রাপ্ত হলেও গ্যাংলিয়ন সিস্ট হতে পারে। সাধারণত ১৫ থেকে ৪০ বছর বয়সের মানুষের বিশেষ করে মহিলা ও ব্যায়ামবিদদের গ্যাংলিয়ন সিস্ট হয়ে থাকে। ১০ বছরের বেশি বয়সের শিশুদেরও এটি হতে পারে যা খুবই বিরল।
চিকিৎসার বিকল্প পদ্ধতির মধ্যে রয়েছে সতর্ক পর্যবেক্ষণ, আক্রান্ত জয়েন্ট বন্ধফলক দিয়ে আবদ্ধ রাখা, সুচ শ্বাসাঘাত বা অস্ত্রোপচার। প্রায় অর্ধেক সময় নিজে থেকেই আরোগ্য লাভ হয়। বছরে প্রতি ১০,০০০ জনে প্রায় তিনজন নতুনভাবে কব্জি বা হাতের গ্যাংলিয়নে আক্রান্ত হয়। এগুলি সাধারণত অল্প ও মধ্যবয়সী মহিলাদের মধ্যেই বেশি ঘটে থাকে।
প্রায়শ এটিতে পারফেক্ট গোলাকার প্রান্ত থাকবে এবং এটিকে চেপে বা ঠেলে সামান্য নড়ানো যাবে। এটি ছোট হতে পারে আবার খুব একটা ছোট নাও হতে পারে।
এক্সরে, আলট্রাসনোগ্রাম বা এম আর আই এর মাধ্যমে গ্যাংলিয়ন সিস্ট ডায়াগনোসিস করা হয়ে থাকে।
বেশির ভাগ ক্ষেত্রেই গ্যাংলিয়ন সিস্টে কোন ব্যথা হয়না এবং এর জন্য কোন চিকিৎসার ও প্রয়োজন হয়না। সাধারণত ঘরোয়া প্রতিকারের মাধ্যমে গ্যাংলিয়ন সিস্ট নিরাময় হয় কিন্তু কিছু ক্ষেত্রে অপারেশনের মাধ্যমে প্রতিকার করতে হয়। ডাক্তাররাও রোগীকে অপেক্ষা করতে বলেন। কিন্তু যদি গ্যাংলিয়ন সিস্টে ব্যথা হয় এবং অস্থি সন্ধির নাড়াচাড়ায় সমস্যা হয় তাহলে ডাক্তার নিডেল অ্যাস্পাইরেশনের মাধ্যমে বা ছোট কোন সার্জারির মাধ্যমে সিস্টের ভিতরের তরল বাহির করে নিয়ে আসার চিকিৎসা করবেন। তবে আক্রান্ত স্থানটিতে আঘাত পেলে বা খুব বেশি নাড়াচাড়া করতে হলে গ্যাংলিয়ন সিস্ট পুনরায় ফিরে আসতে পারে। 
এসব সিস্ট গেলাটিনাস ফ্লুইড বা সাইনোভিয়াল ফ্লুইডে (যা জয়েন্টকে পিচ্ছিল ও মসৃণ করে) পূর্ণ থাকলেও তারা প্রায়ক্ষেত্রে অপ্রত্যাশিতভাবে শক্ত থাকে। গ্যাংগলিয়ন শক্ত অনুভূত হলেও আপনি যখন এতে চাপ দেবেন তখন বুঝতে পারবেন যে এটিতে দৃঢ় তরল আছে।
জোরো দ্য পেভার

জোরো দ্য পেভার, বুলগেরিয়ান জ্যাক দ্য রিপার নামেও পরিচিত, একজন ধারাবাহিক ধর্ষক এবং খুনি কোনিওভিৎসা আশেপাশের, যিনি ১৯৬৮ সালে সোফিয়াতে সক্রিয় ছিলেন।
ঐ সময় কয়েক মাসের ব্যবধানে, ছয় থেকে সাতটি ধর্ষণের ঘটনা ঘটে, যার ফলস্বরূপ ৬৯ বছর বয়সী এক মহিলা হাসপাতালে মারা যান। "জোরো দ্য পেভার" ডাকনামটি ঘটনাস্থলে পাওয়া পেভারের কাছ থেকে এসেছে, যা একজন শিকারের পাশে রুমালে মোড়ানো ছিল। 
রাকিতারের বধির ও মূক মিলচো মিলানভকে অপরাধী হিসেবে অভিযুক্ত করা হয়েছিল এবং পুলিশ তাকে গ্রেপ্তার করেছিল। যদিও তিনি সাজাপ্রাপ্ত এবং কারাগারে উল্লেখযোগ্য পরিমাণ সময় কাটিয়েছিলেন, তবে প্রমাণের অভাবে পরে তাকে ছেড়ে দেওয়া হয়েছিল।
পল ক্যালো

পল ডগলাস ক্যালো (জন্ম আনু. ১৯৫৫) একজন কানাডীয় ধারাবাহিক ধর্ষক যিনি ১৯৮০-এর দশকের মাঝামাঝি টরন্টো এলাকায় বেশ কয়েকটি মহিলাকে ধর্ষণের জন্য দোষী সাব্যস্ত হন। তার আক্রমণের পদ্ধতির কারণে (মাটির থেকে বারান্দার দিয়ে তার শিকারের বাড়িতে প্রবেশ করা) এবং তার পরিচয় অজানা থাকার কারণে, জনপ্রিয় মিডিয়া তাকে ব্যালকনি রেপিস্ট বলে অভিহিত করেছিল। 
ক্যালো তার ২০ বছরের কারাদণ্ডের পুরো সময় কাটিয়েছিলেন।
কারাগারে থাকাকালীন, ক্যালোর বিরুদ্ধে একজন কারাগারের কর্মচারী যৌন নিপীড়নের অভিযোগ এনেছিলেন। এই অভিযোগের পরে, ক্যালো কোনও ধরনের চিকিত্সা নিতে অস্বীকার করেছিলেন।
সভেন বোটমান

সভেন আড্রিয়ান বোটমান (; জন্ম: ১২ জানুয়ারি ২০০০; সভেন বোটমান নামে সুপরিচিত) হলেন একজন ওলন্দাজ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব নিউক্যাসেল ইউনাইটেডের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।
২০১৫ সালে, বোটমান নেদারল্যান্ডস অনূর্ধ্ব-১৫ দলের হয়ে নেদারল্যান্ডসের বয়সভিত্তিক পর্যায়ে অভিষেক করেছিলেন।
সভেন আড্রিয়ান বোটমান ২০০০ সালের ১২ই জানুয়ারি তারিখে নেদারল্যান্ডসের বাধোফেডর্ফে জন্মগ্রহণ করেছেন এবং সেখানেই তার শৈশব অতিবাহিত করেছেন।
বোটমান নেদারল্যান্ডস অনূর্ধ্ব-১৫, নেদারল্যান্ডস অনূর্ধ্ব-১৬, নেদারল্যান্ডস অনূর্ধ্ব-১৮, নেদারল্যান্ডস অনূর্ধ্ব-১৯, নেদারল্যান্ডস অনূর্ধ্ব-২০ এবং নেদারল্যান্ডস অনূর্ধ্ব-২১ দলের হয়ে খেলার মাধ্যমে নেদারল্যান্ডসের প্রতিনিধিত্ব করেছেন। নেদারল্যান্ডসের বয়সভিত্তিক দলের হয়ে তিনি প্রায় ৭ বছরে ৩২ ম্যাচে অংশগ্রহণ করে ১টি গোল করেছেন।
ইভান জারুদনি

ইভান পেট্রোভিচ জারুদনি ছিলেন স্লোবোদা ইউক্রেনের একজন বারোক কাঠ ভাস্কর এবং প্রতিমা-চিত্রশিল্পী যিনি রাশিয়ার প্রথম পিটারের রাজত্বকালে মস্কোতে সক্রিয় ছিলেন। তার কাজের মধ্যে রয়েছে পোল্টাভা যুদ্ধে পিটারের বিজয় উদযাপনের জন্য কাঠের তৈরি বেশ কয়েকটি বিস্তৃত আইকন পর্দা এবং বিজয় খিলান। তার সম্পর্কে খুব কমই জানা যায়। সোভিয়েত বছরগুলোতে মস্কো অঞ্চলের মেনশিকভ টাওয়ার এবং সেন্ট জন দ্য ওয়ারিয়র চার্চ সহ প্রাথমিক পেট্রিন বারোক স্থাপত্যের বেশিরভাগই এই রহস্যময় ব্যক্তির দ্বারা হয়েছিল বলে ধারণা করা হয়। আরও সাম্প্রতিক কাজগুলোতে জারুদনিকে "প্রথম পিটারের সময়কার একজন দক্ষ কাঠ ভাস্কর এবং আইকন-পেইন্টার হিসাবে শ্রেণীবদ্ধ করা হয়েছে"।
কেভিন কো

কেভিন কো (জন্ম ফ্রেডরিক হারলান কোই ২ ফেব্রুয়ারি, ১৯৪৭ ) হলেন ওয়াশিংটনের একজন মার্কিন দোষী সাব্যস্ত ধর্ষক, স্পোকেন, যাকে প্রায়শই সংবাদ মাধ্যমে সাউথ হিলের ধর্ষক হিসাবে উল্লেখ করা হয়। মে ২০০৮ পর্যন্ত, কো কয়েক ডজন ধর্ষণের সন্দেহভাজন, যার সংখ্যা অস্বাভাবিকভাবে বড়। কোয়ের মা, রুথ, দোষী সাব্যস্ত হওয়ার পরে তার ছেলের বিচারে বিচারক এবং প্রসিকিউটরের বিরুদ্ধে একজন হিটম্যান নিয়োগের জন্য দোষী সাব্যস্ত হন। কো এবং তার মায়ের মধ্যে উদ্ভট সম্পর্ক নিয়ে একটি অকল্পকাহিনী বই, "Sonসান: আ সাইকোপ্যাথ অ্যান্ড হিস ভিক্টিমস", অপরাধ লেখক জ্যাক ওলসেন এর বিষয় হয়ে ওঠে।
৩১ জুলাই, ১৯৮২-এ, কো আইনত তার প্রথম নাম পরিবর্তন করে কেভিন রাখেন।
টড হোডনে

টড স্টিভেন হডনে (২৩ এপ্রিল, ১৯৫৯ - ২৯ এপ্রিল, ২০২০) ছিলেন একজন মার্কিন ফুটবল লাইনব্যাকার এবং লং আইল্যান্ড, নিউ ইয়র্কের দোষী সাব্যস্ত অপরাধী।
হডনে পেন স্টেট ইউনিভার্সিটিতে পড়ার সময় একাধিক যৌন নির্যাতনের জন্য কুখ্যাতি অর্জন করেছিলেন, সেইসাথে তার নিজের শহরেও; তিনি ১৯৭৮ থেকে ১৯৭৯ সালের মধ্যে কমপক্ষে বারোটি ধর্ষণ এবং যৌন নিপীড়নের আক্রমণ করেছিলেন। ১৯৮৭ সালে হোডনে একটি ডাকাতির সময় একজন ট্যাক্সি ড্রাইভারকে হত্যা করেন এবং হত্যার জন্য দোষী সাব্যস্ত হন, বাকি জীবন কারাগারে কাটান।
হডনে ২৯ এপ্রিল, ২০২০ ক্যান্সারে মারা যান।
কাটারায়না বিলোকুর

কাটারায়না ভ্যাসিলিভনা বিলোকুর (ইউক্রেনীয়: Катерина Василівна Білокур; ৭ ডিসেম্বর ১৯০০ - ৯ জুন ১৯৬১) পোলতাভা গভর্নরেটে জন্মগ্রহণকারী একজন ইউক্রেনীয় লোক শিল্পী ছিলেন। তার জন্ম তারিখ অজানা কিন্তু ৭ ডিসেম্বর তার সরকারি জন্মদিন হিসাবে ব্যবহৃত হয়। একটি অপ্রত্যাশিত শুরুর পরে, তার কাজগুলি প্রকৃতির প্রতি আগ্রহের জন্য ১৯৩০ এবং ১৯৪০ এর দশকের শেষের দিকে পরিচিত হয়ে ওঠে।
১৯৬১ সালের জুনের শুরুতে, তার ৯৪ বছর বয়সী মা মারা যান। একই বছরে, বিলোকুরকে ইয়াগোটিনস্কি আঞ্চলিক হাসপাতালে নিয়ে যাওয়া হয়। ১০ জুন, তার একটি অপারেশন করা হয়েছিল যা সফল হয়নি এবং একই দিনে, বিলোকুর মারা যান। তাকে তার নিজ গ্রাম বোগদানীভকাতে সমাহিত করা হয়েছিল। সমাধির লেখক ইভান গনচার নামে একজন ভাস্কর।
কাটারায়না বিলোকুরের বেশিরভাগ চিত্রই ছিল ফুলের।
টমাস গ্রেটেনবার্গ

টমাস আর্ল গ্রেটেনবার্গ (১৯৫১/১৯৫২-১৯৮৯) ছিলেন টেক্সাসের একজন ধারাবাহিক ধর্ষক যিনি ১৯৭৭ সালে কমপক্ষে ১০ জন এবং সম্ভবত ২৪ জন মহিলাকে আক্রমণ করেছিলেন এবং যৌন নিপীড়ন করেছিলেন। তিনি "অস্টিন চোকার" নামে পরিচিত ছিলেন।
গ্রেটেনবার্গের শিকাররা প্রধানত অস্টিনের টেক্সাস বিশ্ববিদ্যালয়ের শিক্ষার্থী এবং ইহুদি ছিলেন। তার কার্যপ্রণালীর মধ্যে অন্তর্ভুক্ত: নিশাচর আক্রমণ; শিকার ঘুমন্ত অবস্থায় থাকার সময় বাসস্থানে প্রবেশ, বৈদ্যুতিক তার দিয়ে শ্বাসরোধ করা, এরপর ধর্ষণ ও অপ্রাকৃতিক যৌনসঙ্গম। পুলিশ স্কেচের মাধ্যমে সনাক্ত করে, গ্রেটেনবার্গ, একজন বিমানের রিফুয়েলার, ১৯৭৭ সালের শরত্কালে তার অ্যাপার্টমেন্টে গ্রেপ্তার হন। ডিসেম্বরে, তাকে তিনটি যৌন নিপীড়নের এবং একটি বাসস্থানে দুটি চুরির জন্য দোষী সাব্যস্ত করা হয়। টেক্সাস শোধনাগারে তাকে ১২৩ বছরের কারাদণ্ড দেওয়া হয়েছিল কিন্তু মাত্র নয় বছর সেখানে ছিলেন।
১৯৮৬ সালে পেরোলে ছাড়া পাবার ছয় মাসেরও কম সময়ের মধ্যে হিউস্টনে গ্রেটেনবার্গ পৃথক ঘটনায় দুজন কিশোরী মেয়েকে আক্রমণ করেন। চুরির জন্য দোষী সাব্যস্ত হন, আদালত এবার গ্রেটেনবার্গকে ২০ বছরের যাবজ্জীবন সাজা দেন।
বেনি সেলা

বেনি সেলা ( ; জন্ম ১৯৭১) একজন ইসরায়েলি ধারাবাহিক ধর্ষক।
তেল আবিবে জন্মগ্রহণকারী, সেলা তেল আবিবের একটি দরিদ্র প্রতিবেশী হাতিকভা কোয়ার্টারে বড় হয়েছেন এবং একটি ছোট ছেলে হিসেবে তার মদ্যপ পিতাকে বৈদ্যুতিক খুঁটি থেকে লাফ দিয়ে আত্মহত্যা করতে দেখেছেন। তিনি পরবর্তীতে পালক পরিচর্যায় প্রবেশ করেন। কিশোর বয়সে, তিনি একজন সমাজকর্মীর সুপারিশ অনুসরণ করে কিবুতজ শা'আর হাগোলানে একজন বোর্ডার হিসেবে থেকে যান, যেখানে বিশ্বাস করা হয় যে তিনি তার প্রথম ধর্ষণ করেছিলেন। কিশোর বয়সে তার লালনপালনে গুরুতর ব্যর্থতার উদাহরণ হিসাবে তার মামলাটি পরে ইসরায়েলি সমাজকর্ম শিক্ষার পাঠ্যপুস্তকে প্রবেশ করে।
ওলেগ কোসারেভ

ওলেগ লিওনিডোভিচ কোসারেভ (জন্ম ১১ মার্চ, ১৯৬৬), দ্য এলিভেটর ম্যান নামে পরিচিত, একজন সোভিয়েত - রুশ ধারাবাহিক ধর্ষক, পেডোফাইল (শিশুদের প্রতি যৌনভাবে আকৃষ্ট) এবং ডাকাত। তাকে দীর্ঘ মেয়াদে কারাদণ্ড দেওয়া হয়েছে, সর্বশেষটি ২০১২ সালে। তার নিজের দাবি অনুসারে, তার অপরাধমূলক কর্মজীবনে তিনি কমপক্ষে ১৪০টি ধর্ষণ করেছিলেন, যার মধ্যে ৪০ টিরও বেশি আদালতে প্রমাণিত হয়েছিল।